qundao/data-zh-poetry huggingface dataset:
治平谅闇元夕
作者：彭汝砺
朝代：宋

上元无乐送长宵，泪洒城阳泣帝尧。云障月华寒淡薄，风吹雨点细飘摇。物随世事生悽怆，天与人心长寂寥。不用灯花斗光景，火炉诗笔慰无聊。仙乐谁家奏管箫，异香到处合椒聊。风生雨后声悲惨，月在云间影动摇。幽径小溪春寂寂，淡灯寒烛夜寥寥。香焚敢效封人意，睿算年年祝帝尧。
治平谅闇元夕·其一
作者：彭汝砺
朝代：宋
体裁：七言律诗

上元无乐送长宵，泪洒城阳泣帝尧。云障月华寒淡薄，风吹雨点细飘摇。物随世事生悽怆，天与人心长寂寥。不用灯花斗光景，火炉诗笔慰无聊。
治平谅闇元夕·其二
作者：彭汝砺
朝代：宋
体裁：七言律诗

仙乐谁家奏管箫，异香到处合椒聊。风生雨后声悲惨，月在云间影动摇。幽径小溪春寂寂，淡灯寒烛夜寥寥。香焚敢效封人意，睿算年年祝帝尧。
治平赴肥陵幕侍父兄宿大孤山南今復泊于此
作者：彭汝砺
朝代：宋
体裁：七言律诗

扁舟曾宿此江堧，当日朱颜尚少年。彩笔偶攀天上桂，青衫初泛幕中莲。浮生梦幻今衰矣，薄宦风波尚慎旃。记得父兄游屣处，泪添溪水欲无边。
泊真州新河亭
作者：彭汝砺
朝代：宋

鬓毛垂雪欲毵毵，道路风波老不堪。系缆短亭聊自慰，青山数点见江南。
泊真州新河亭
作者：彭汝砺
朝代：宋

鬓毛垂雪欲毵毵，道路风波老不堪。
繫缆短亭聊自慰，青山数点见江南。
法轮院
作者：彭汝砺
朝代：宋
体裁：七言绝句

尘尘法法总无穷，宛转回环路路通。亿万恒河沙世界，会知都在一轮中。
泛丰陵溪
作者：彭汝砺
朝代：宋

系马却行海上滨，夜寒孤月故随人。自怜不及溪心月，正照萱堂鬓雪新。溪边置酒稍徘徊，坐看溪声滚滚来。传语鸬鹚与鸂鶒，暂时相见莫相猜。
泛丰陵溪·其一
作者：彭汝砺
朝代：宋

系马却行海上滨，夜寒孤月故随人。自怜不及溪心月，正照萱堂鬓雪新。
泛丰陵溪·其一
作者：彭汝砺
朝代：宋

繫马却行海上滨，夜寒孤月故随人。
自怜不及溪心月，正照萱堂鬓雪新。
泛丰陵溪·其二
作者：彭汝砺
朝代：宋

溪边置酒稍徘徊，坐看溪声滚滚来。
传语鸬鷀与鸂鶒，暂时相见莫相猜。
泛丰陵溪·其二
作者：彭汝砺
朝代：宋

溪边置酒稍徘徊，坐看溪声滚滚来。传语鸬鹚与鸂鶒，暂时相见莫相猜。
济叔润之兄弟见送出小渡
作者：彭汝砺
朝代：宋
体裁：七言律诗

欲寄穷通逐水沤，共君歌舞醉新秋。诗辞可爱题黄叶，别意难忘寄绿洲。雨过微风催去棹，夜凉明月满归舟。又随天外一飞鹄，可羡波前双白鸥。
浩歌
作者：彭汝砺
朝代：宋
体裁：七言律诗

歌尽绿洲千古意，陶然初到性情真。试临华岳题诗笔，欲走沧浪买钓纶。苔润一瓢贫气味，草荒三径久埃尘。我心自有青云在，安得羁留浊水滨。
浮云
作者：彭汝砺
朝代：宋
体裁：七言绝句

定向邮亭梦渚亭，天凉莫放酒魂醒。浮云不出月明白，急雨忽来天晦冥。
浮沤
作者：彭汝砺
朝代：宋

物物自然非所忧，笑君叹息及浮沤。恨无清丽惊人句，尽破凄凉满目愁。
浮沤
作者：彭汝砺
朝代：宋

物物自然非所忧，笑君嘆息及浮沤。
恨无清丽惊人句，尽破凄凉满目愁。
深父学士示易诗四首某辄和韵
作者：彭汝砺
朝代：宋

学易非吾敢，疲驽亦勉旃。冥心二篇策，皓首一韦编。忧患生拘羑，几微续草玄。相期须畛域，慎勿泥蹄筌。大易诚微矣，吾门敢舍旃。文虽重旧旨，孔亦断残编。道远为功骏，言微蓄意玄。江鱼如可得，朝夕自忘筌。圣意藏羲易，人心勿舍旃。玩爻知上古，经火叹遗编。六画功成简，三才道亦玄。兄今微大过，默默识真筌。易道更三古，愚心愿勉旃。研几甘白首，穷理自黄编。西伯爻于繇，扬雄准以玄。意先言象得，从此舍鱼筌。
深父学士示易诗四首某辄和韵·其一
作者：彭汝砺
朝代：宋
体裁：五言律诗

学易非吾敢，疲驽亦勉旃。冥心二篇策，皓首一韦编。忧患生拘羑，几微续草玄。相期须畛域，慎勿泥蹄筌。
深父学士示易诗四首某辄和韵·其三
作者：彭汝砺
朝代：宋

圣意藏羲易，人心勿舍旃。玩爻知上古，经火叹遗编。六画功成简，三才道亦玄。兄今微大过，默默识真筌。
深父学士示易诗四首某辄和韵·其三
作者：彭汝砺
朝代：宋

圣意藏羲易，人心勿舍旃。
玩爻知上古，经火嘆遗编。
六画功成简，三才道亦玄。
兄今微大过，默默识真筌。
深父学士示易诗四首某辄和韵·其二
作者：彭汝砺
朝代：宋
体裁：五言律诗

大易诚微矣，吾门敢舍旃。文虽重旧旨，孔亦断残编。道远为功骏，言微蓄意玄。江鱼如可得，朝夕自忘筌。
深父学士示易诗四首某辄和韵·其四
作者：彭汝砺
朝代：宋
体裁：五言律诗

易道更三古，愚心愿勉旃。研几甘白首，穷理自黄编。西伯爻于繇，扬雄准以玄。意先言象得，从此舍鱼筌。
清明之游子先不与仲求有诗寄之使某次韵
作者：彭汝砺
朝代：宋

天上归鸿林外莺，去留各自有离声。须知野竹山花拙，不会迟留县尹行。谁学枝头百啭莺，故临风作断肠声。欲迟游骑从容住，还惜征车取次行。
清明之游子先不与仲求有诗寄之使某次韵·其一
作者：彭汝砺
朝代：宋

天上归鸿林外莺，去留各自有离声。须知野竹山花拙，不会迟留县尹行。
清明之游子先不与仲求有诗寄之使某次韵·其一
作者：彭汝砺
朝代：宋

天上归鸿林外鶑，去留各自有离声。
须知野竹山花拙，不会迟留县尹行。
清明之游子先不与仲求有诗寄之使某次韵·其二
作者：彭汝砺
朝代：宋

谁学枝头百啭莺，故临风作断肠声。欲迟游骑从容住，还惜征车取次行。
清明之游子先不与仲求有诗寄之使某次韵·其二
作者：彭汝砺
朝代：宋

谁学枝头百啭鶑，故临风作断肠声。
欲迟游骑从容住，还惜征车取次行。
清明日仲永游荐福先秋亭晚过芝山他日有坐客献诗者仲永见率同和
作者：彭汝砺
朝代：宋

行背林梢转水湾，乐游与物共安闲。旌旗影散烟波上，金竹声流岛屿间。宿雨未乾花焰焰，晨风不动鸟关关。久晴见说春尤好，何日重来访旧山。
清明日仲永游荐福先秋亭晚过芝山他日有坐客献诗者仲永见率同和
作者：彭汝砺
朝代：宋

行背林梢转水湾，乐游与物共安闲。
旌旗影散烟波上，金竹声流岛屿间。
宿雨未干花焰焰，晨风不动鸟关关。
久晴见说春尤好，何日重来访旧山。
清明早出城东斋
作者：彭汝砺
朝代：宋
体裁：七言绝句

娟娟花木向春荣，婉婉黄鹂隔叶声。冷淡一官祇自笑，五更骑马看清明。
清江闻提举承议先行驰寄小诗
作者：彭汝砺
朝代：宋

一水相忘复此时，世情岂故与人违。江湖雨涨潜鳞去，霄汉云深画鹢飞。晓月正思公共载，春风好与我同归。别来道味知何似，丹灶黄芽想更肥。
清江闻提举承议先行驰寄小诗
作者：彭汝砺
朝代：宋

一水相忘復此时，世情岂故与人违。
江湖雨涨潜鳞去，霄汉云深画鹢飞。
晓月正思公共载，春风好与我同归。
别来道味知何似，丹竈黄芽想更肥。
渔家
作者：彭汝砺
朝代：宋
体裁：五言律诗

小径通山坞，扁舟宿钓矶。儿童汲水上，妇女背樵归。腊月鱼虾足，丰年鸡鸭肥。是非人世事，应不到柴扉。
渔艇
作者：彭汝砺
朝代：宋

物物非吾事，飘飘寄此生。
江湖万古乐，簪绂一毫轻。
醉舞秋风静，酣歌夜月明。
沧浪有余地，应许濯吾缨。
渔艇
作者：彭汝砺
朝代：宋

物物非吾事，飘飘寄此生。江湖万古乐，簪绂一毫轻。醉舞秋风静，酣歌夜月明。沧浪有馀地，应许濯吾缨。
渔艇寄莲花
作者：彭汝砺
朝代：宋
体裁：七言律诗

鸟飞池曲冒尘埃，眼看莲花叶叶开。行李偶随孤艇出，好风飘寄一枝来。雨中秀色供吟眼，风外清香入酒杯。半夜梦魂生枕簟，神仙无语下阳台。
游东湖
作者：彭汝砺
朝代：宋

草色蒹葭芦苇中，莲花一片万枝红。斜阳色妒波心日，细雨香吹水面风。泽国地开金色界，桃源人在水晶宫。扁舟便好如张翰，好在溪边旧钓筒。
游东湖
作者：彭汝砺
朝代：宋

草色蒹葭芦苇中，莲花一片万枝红。
斜阳色妬波心日，细雨香吹水面风。
泽国地开金色界，桃源人在水晶宫。
扁舟便好如张翰，好在溪边旧钓筒。
游子
作者：彭汝砺
朝代：宋

游子何所之，上下山水中。泛滥不系舟，飘飖孤飞鸿。杨朱泣路歧，阮籍悲途穷。我志非此流，高吟属春风。
游子
作者：彭汝砺
朝代：宋

游子何所之，上下山水中。
泛滥不繫舟，飘飖孤飞鸿。
杨朱泣路歧，阮籍悲途穷。
我志非此流，高吟属春风。
游岘首
作者：彭汝砺
朝代：宋
体裁：古风

去年冬少雪，二月春始晴。南游岘首山，东下石头城。揉蓝染江水，烂锦贴园英。幽亭一杯酒，不用千载名。
游泰宁因登众乐亭望仙阁赋诗得同字韵
作者：彭汝砺
朝代：宋
体裁：五言律诗

久雨生新水，初秋足好风。柳枝低嫩碧，莲萼落轻红。万室游从乐，何年缔构功。高材终不俗，会与众人同。
游真州东园惜其将废运使兵部子正近止因寄小诗
作者：彭汝砺
朝代：宋

欢声忽自满江淮，知是公车匪日来。霖雨会当苏岁旱，薰风正欲长民财。公才酬酢有馀闲，六路从容指顾间。仁泽但令民共乐，不妨清赏遍江山。不见当年花木春，丹青台榭欲荆榛。簿书到日应无事，会与江山作主人。渌水荷花一片开，池塘终日少尘埃。鸬鹚鸂鶒无穷喜，总拟将迎画舫来。
游真州东园惜其将废运使兵部子正近止因寄小诗·其一
作者：彭汝砺
朝代：宋

欢声忽自满江淮，知是公车匪日来。
霖雨会当苏岁旱，熏风正欲长民财。
游真州东园惜其将废运使兵部子正近止因寄小诗·其三
作者：彭汝砺
朝代：宋
体裁：七言绝句

不见当年花木春，丹青台榭欲荆榛。簿书到日应无事，会与江山作主人。
游真州东园惜其将废运使兵部子正近止因寄小诗·其二
作者：彭汝砺
朝代：宋

公才酬酢有余闲，六路从容指顾间。
仁泽但令民共乐，不妨清赏遍江山。
游真州东园惜其将废运使兵部子正近止因寄小诗·其二
作者：彭汝砺
朝代：宋

公才酬酢有馀闲，六路从容指顾间。仁泽但令民共乐，不妨清赏遍江山。
游真州东园惜其将废运使兵部子正近止因寄小诗·其四
作者：彭汝砺
朝代：宋

渌水荷花一片开，池塘终日少尘埃。
鸬鷀鸂鶒无穷喜，总拟将迎画舫来。
游真州东园惜其将废运使兵部子正近止因寄小诗·其四
作者：彭汝砺
朝代：宋

渌水荷花一片开，池塘终日少尘埃。鸬鹚鸂鶒无穷喜，总拟将迎画舫来。
游西山
作者：彭汝砺
朝代：宋

我少及长从公游，我今老矣公白头。渊明彭泽不归去，太史周南方滞留。爱山兴与精神聚，形骸自笑縻圭组。欲骑马去陟彼砠，空羡鸿飞在于渚。西山第一列洞天，别有日月无岁年。洪崖已成丹灶药，瑶池每赋白云篇。嘒嘒蝉噪竹枝露，斑斑豹宿颠崖雾。伯兮伯兮归勿遽，人间旱岁须霖雨。秋雨辛勤开菊花，春风取次生兰芽。我虽调公不敢易，龙驹会去超胡沙。
游西山
作者：彭汝砺
朝代：宋

我少及长从公游，我今老矣公白头。
渊明彭泽不归去，太史周南方滞留。
爱山兴与精神聚，形骸自笑縻珪组。
欲骑马去陟彼砠，空羡鸿飞在于渚。
西山第一列洞天，别有日月无岁年。
洪崖已成丹竈药，瑶池每赋白云篇。
嘒嘒蝉噪竹枝露，斑斑豹宿颠崖雾。
伯兮伯兮归勿遽，人间旱岁须霖雨。
秋雨辛勤开菊花，春风取次生兰芽。
我虽调公不敢易，龙驹会去超胡沙。
湖湘路中见梅花寄子开
作者：彭汝砺
朝代：宋

追诵寒梅佳句新，东郊平昔与迎春。今时独赋云岩路，目断蓬莱高阁人。万木低徊冰雪辰，寄声凭尔急催春。即看苑囿芳菲遍，还见池台歌舞人。不问萧条风雨辰，一花自与物为春。如云不比东门女，若雪岂非姑射人。滴叶开花妙入神，酥盘忆看北堂春。潇湘此日堪肠断，随处幽香著莫人。折得寒梅自水滨，恰如去岁在宜春。潇湘不见江南客，祇有花枝似故人。眼看梅花愁更新，到头不似故园春。风前一片花飞落，节物匆匆更感人。沙村飞雪白于云，野岸寒梅已放春。诗兴乡愁俱不奈，江边愁杀杜陵人。
湖湘路中见梅花寄子开·其一
作者：彭汝砺
朝代：宋
体裁：七言绝句

追诵寒梅佳句新，东郊平昔与迎春。今时独赋云岩路，目断蓬莱高阁人。
湖湘路中见梅花寄子开·其七
作者：彭汝砺
朝代：宋
体裁：七言绝句

沙村飞雪白于云，野岸寒梅已放春。诗兴乡愁俱不奈，江边愁杀杜陵人。
湖湘路中见梅花寄子开·其三
作者：彭汝砺
朝代：宋
体裁：七言绝句

不问萧条风雨辰，一花自与物为春。如云不比东门女，若雪岂非姑射人。
湖湘路中见梅花寄子开·其二
作者：彭汝砺
朝代：宋
体裁：七言绝句

万木低徊冰雪辰，寄声凭尔急催春。即看苑囿芳菲遍，还见池台歌舞人。
湖湘路中见梅花寄子开·其五
作者：彭汝砺
朝代：宋
体裁：七言绝句

折得寒梅自水滨，恰如去岁在宜春。潇湘不见江南客，祇有花枝似故人。
湖湘路中见梅花寄子开·其六
作者：彭汝砺
朝代：宋
体裁：七言绝句

眼看梅花愁更新，到头不似故园春。风前一片花飞落，节物匆匆更感人。
湖湘路中见梅花寄子开·其四
作者：彭汝砺
朝代：宋

滴叶开花妙入神，酥盘忆看北堂春。
潇湘此日堪肠断，随处幽香着莫人。
湖湘路中见梅花寄子开·其四
作者：彭汝砺
朝代：宋

滴叶开花妙入神，酥盘忆看北堂春。潇湘此日堪肠断，随处幽香著莫人。
溪上
作者：彭汝砺
朝代：宋

濯发溪头水，披衣林际风。低枝折杨柳，高叶荫梧桐。鱼跃浮萍上，鸟啼幽谷中。清凉仍各有，彼此一无穷。
溪上
作者：彭汝砺
朝代：宋

濯髮溪头水，披衣林际风。
低枝折杨柳，高叶荫梧桐。
鱼跃浮萍上，鸟啼幽谷中。
清凉仍各有，彼此一无穷。
溪畔
作者：彭汝砺
朝代：宋

尘绪纷纷今少休，更须一去弄溪流。清风满木春才半，落日明波雨乍收。懒逐山林群野鹿，欲归江汉狎沙鸥。藻疏菱密吾虽羡，未忍敲针作钓钩。
溪畔
作者：彭汝砺
朝代：宋

尘绪纷纷今少休，更须一去弄溪流。
清风满木春纔半，落日明波雨乍收。
懒逐山林羣野鹿，欲归江汉狎沙鸥。
藻疏菱密吾虽羡，未忍敲针作钓鈎。
滩上
作者：彭汝砺
朝代：宋
体裁：七言律诗

片帆逆水过溪山，吾贱能谙世路难。小雨作云迷涧谷，急风吹雪上波澜。草根已定春来意，梅蕊犹含腊后寒。渐老岂能支道路，扁舟欲去老渔竿。
炎暑
作者：彭汝砺
朝代：宋

炎暑半归天早凉，日阴苦短夜初长。风清月白已秋意，海角天涯非故乡。无赖分为多病叟，有情还作一诗狂。溪声汩汩东西去，南北游人欲断肠。
炎暑
作者：彭汝砺
朝代：宋

炎暑半归天早凉，日阴苦短夜初长。
风清月白已秋意，海角天涯非故乡。
无頼分为多病叟，有情还作一诗狂。
溪声汩汩东西去，南北游人欲断肠。
熙宁丁巳蜡祭致斋玉津东园雪中与监礼莘老学士同游西园
作者：彭汝砺
朝代：宋

上苑亭台看雪飞，清寒十倍胜常时。腊深梅蕊争先出，风急杨花忽倒吹。地禁蛟龙藏玉宇，天寒凫雁浴瑶池。人间合有丰年颂，不祇梁园漫赋诗。天上春风破雪回，好花万点斗先开。情知岁有元丰瑞，合得君王暇日来。落雪纵横映步趋，分明身世在蓬壶。天家自与人间别，祇种琼花十万株。艺祖不嫌宫室卑，神孙今不剪茅茨。太平风俗终还厚，长似唐虞夏禹时。飘飘亭观贴云浮，知是蓬瀛第几洲。天子焦劳游乐少，池台鱼鸟自悠悠。
熙宁丁巳蜡祭致斋玉津东园雪中与监礼莘老学士同游西园·其一
作者：彭汝砺
朝代：宋
体裁：七言绝句

上苑亭台看雪飞，清寒十倍胜常时。腊深梅蕊争先出，风急杨花忽倒吹。
熙宁丁巳蜡祭致斋玉津东园雪中与监礼莘老学士同游西园·其三
作者：彭汝砺
朝代：宋
体裁：七言绝句

天上春风破雪回，好花万点斗先开。情知岁有元丰瑞，合得君王暇日来。
熙宁丁巳蜡祭致斋玉津东园雪中与监礼莘老学士同游西园·其二
作者：彭汝砺
朝代：宋

地禁蛟龙藏玉宇，天寒凫雁浴瑶池。人间合有丰年颂，不祇梁园漫赋诗。
熙宁丁巳蜡祭致斋玉津东园雪中与监礼莘老学士同游西园·其二
作者：彭汝砺
朝代：宋

地禁蛟龙藏玉宇，天寒鳬雁浴瑶池。
人间合有丰年颂，不祇梁园漫赋诗。
熙宁丁巳蜡祭致斋玉津东园雪中与监礼莘老学士同游西园·其五
作者：彭汝砺
朝代：宋
体裁：七言绝句

艺祖不嫌宫室卑，神孙今不剪茅茨。太平风俗终还厚，长似唐虞夏禹时。
熙宁丁巳蜡祭致斋玉津东园雪中与监礼莘老学士同游西园·其六
作者：彭汝砺
朝代：宋
体裁：七言绝句

飘飘亭观贴云浮，知是蓬瀛第几洲。天子焦劳游乐少，池台鱼鸟自悠悠。
熙宁丁巳蜡祭致斋玉津东园雪中与监礼莘老学士同游西园·其四
作者：彭汝砺
朝代：宋
体裁：七言绝句

落雪纵横映步趋，分明身世在蓬壶。天家自与人间别，祇种琼花十万株。
爱山楼歌
作者：彭汝砺
朝代：宋
体裁：古风

山隆然兮为屏，楼缥缈兮浮空。朝阳起兮辉辉，白云宿兮溶溶。乔木兮阴阴，泉飞兮珑珑。花香兮春雨，鹤唳兮秋风。企望焉兮徜徉，横四海兮无穷。气飘浮兮欲仙，嗟势利兮樊笼。归去来兮何为，从公游兮山之中。
牢落
作者：彭汝砺
朝代：宋
体裁：七言律诗

牢落归来水一隅，卧思天阙自烦纡。祇知今夕又明日，不觉少年成壮夫。祸去不虞堪太息，势临无备独长吁。忧时未有如君老，愿听丹囊上禁涂。
王太博自浮梁移蒙州作送之
作者：彭汝砺
朝代：宋
体裁：七言律诗

平时沉伏草莱间，见说昌江治政贤。爱浃羽毛人自畏，诗成金玉俗争传。一麾出守今行矣，万室倾思正惨然。祇恐又膺明诏去，蒙山无计重留连。
琴渚
作者：彭汝砺
朝代：宋
体裁：七言绝句

自有澄波照眼明，偶题琴渚亦强名。今君应得弦歌趣，愿听渔樵一曲成。
瑛首坐访及颁示四颂而有选佛选官俱第一之句既赓元韵因寄末章
作者：彭汝砺
朝代：宋

如梦如泡如露身，簿书埋没老埃尘。上人因把诗装点，可学寒梅卖弄人。马驹元似出西江，吾姓音声亦似庞。空乏本来无一物，珍奇新得璧双双。山河大地一无穷，总在维摩丈室中。向火一杯茶似雪，莫嫌居士没家风。有顶须弥寄一尘，山河全现法王身。众生与我俱无别，师亦难为第二人。
瑛首坐访及颁示四颂而有选佛选官俱第一之句既赓元韵因寄末章·其一
作者：彭汝砺
朝代：宋
体裁：七言绝句

如梦如泡如露身，簿书埋没老埃尘。上人因把诗装点，可学寒梅卖弄人。
瑛首坐访及颁示四颂而有选佛选官俱第一之句既赓元韵因寄末章·其三
作者：彭汝砺
朝代：宋
体裁：七言绝句

山河大地一无穷，总在维摩丈室中。向火一杯茶似雪，莫嫌居士没家风。
瑛首坐访及颁示四颂而有选佛选官俱第一之句既赓元韵因寄末章·其二
作者：彭汝砺
朝代：宋
体裁：七言绝句

马驹元似出西江，吾姓音声亦似庞。空乏本来无一物，珍奇新得璧双双。
瑛首坐访及颁示四颂而有选佛选官俱第一之句既赓元韵因寄末章·其四
作者：彭汝砺
朝代：宋
体裁：七言绝句

有顶须弥寄一尘，山河全现法王身。众生与我俱无别，师亦难为第二人。
瓦鼓
作者：彭汝砺
朝代：宋
体裁：古风

客游南昌归，归我四瓦鼓。浑完自甄冶，质朴排罂甒。触之散遗声，往往中商羽。声来殆天得，不用询有瞽。野心爱不彻，取之置林宇。竹梢奏清风，似喜佳物伍。岸巾策筇杖，共尔蠲毒暑。世浮见此拙，坐觉幽兴聚。丹楹惜异时，蒉桴想淳古。君年比予少，能亦珍此否。
生日提点少卿公谔惠诗因次元韵
作者：彭汝砺
朝代：宋

水日金行共一乡，丈人每爱我辰良。骅骝未解驰千里，弧矢犹知志四方。漫与乾坤同作客，笑看儿女已成行。贫家祇似寻常日，金玉何为忽在堂。
生日提点少卿公谔惠诗因次元韵
作者：彭汝砺
朝代：宋

水日金行共一乡，丈人每爱我辰良。
骅骝未解驰千里，弧矢犹知志四方。
漫与干坤同作客，笑看儿女已成行。
贫家祇似寻常日，金玉何为忽在堂。
病中
作者：彭汝砺
朝代：宋

富贵来何晚，穷愁固有余。
病多皇甫谧，贫甚马相如。
思乱诗魂散，忧深酒兴疏。
此心无可奈，徒尔重欷歔。
病中
作者：彭汝砺
朝代：宋

富贵来何晚，穷愁固有馀。病多皇甫谧，贫甚马相如。思乱诗魂散，忧深酒兴疏。此心无可奈，徒尔重欷歔。
病中寄君时
作者：彭汝砺
朝代：宋

可怜平生不堪处，未有一朝无病时。患难寻常心欲折，尘埃四十发如丝。倦游司马多闻友，现病维摩大导师。筋力尚堪游乐在，不应空废百花期。
病中寄君时
作者：彭汝砺
朝代：宋

可怜平生不堪处，未有一朝无病时。
患难寻常心欲折，尘埃四十髮如丝。
倦游司马多闻友，现病维摩大导师。
筋力尚堪游乐在，不应空废百花期。
病中寄妻兄宁文渊
作者：彭汝砺
朝代：宋

百年流转寄风波，老态欺人病更多。赖有子能知管仲，即无人可向维摩。悠悠世味祇如此，扰扰人生能几何。南北有时归计就，考槃终欲共山阿。
病中寄妻兄宁文渊
作者：彭汝砺
朝代：宋

百年流转寄风波，老态欺人病更多。
頼有子能知管仲，即无人可向维摩。
悠悠世味祇如此，扰扰人生能几何。
南北有时归计就，考槃终欲共山阿。
病告诗上侍读
作者：彭汝砺
朝代：宋

诗句亲题慰下僚，清心洗尽渴心焦。云移星月来幽隐，风转英茎下寂寥。肝胆尘生知几日，齿牙病久起今朝。篇章尽出樵苏鄙，不识鳌宫路径遥。
病告诗上侍读
作者：彭汝砺
朝代：宋

诗句亲题慰下僚，清心洗尽渴心焦。
云移星月来幽隠，风转英茎下寂寥。
肝胆尘生知几日，齿牙病久起今朝。
篇章尽出樵苏鄙，不识鳌宫路径遥。
病居婺女
作者：彭汝砺
朝代：宋

荡漾扁舟冒晓征，此身何日得安停。穷途敢恨身无托，多病惟思药有灵。气谊腹心双古剑，江湖踪迹一浮萍。尘埃易使羁容黑，仁义难邀俗眼青。乡思浪凭歌笑解，微辞不是楚骚经。
病居婺女
作者：彭汝砺
朝代：宋

荡漾扁舟冒晓征，此身何日得安停。
穷途敢恨身无託，多病惟思药有灵。
气谊腹心双古剑，江湖踪迹一浮萍。
尘埃易使羁容黑，仁义难邀俗眼青。
乡思浪凭歌笑解，微辞不是楚骚经。
病居寄程德林
作者：彭汝砺
朝代：宋

槿花时态厌羁贫，谁恤天涯卧病身。千里有家归未得，一心无赖恨长新。形容憔悴真衰汉，意气萧条似老人。恨乏酒樽将寂寞，独凭诗句诉酸辛。
病居寄程德林
作者：彭汝砺
朝代：宋

槿花时态厌羁贫，谁恤天涯卧病身。
千里有家归未得，一心无頼恨长新。
形容憔悴真衰汉，意气萧条似老人。
恨乏酒樽将寂寞，独凭诗句诉酸辛。
病懒
作者：彭汝砺
朝代：宋
体裁：五言律诗

原宪自多病，长卿仍倦游。经旬或洗面，一月不梳头。身世真羁旅，功名是赘疣。百年无可问，吾道合归休。
病起
作者：彭汝砺
朝代：宋

失意忧多病，予今喜少痊。寝兴今泰矣，容质尚苍然。郁抑丹心塞，纷纭万虑阗。此情无可奈，整顿赖诗篇。
病起
作者：彭汝砺
朝代：宋

失意忧多病，予今喜少痊。
寝兴今泰矣，容质尚苍然。
鬰抑丹心塞，纷纭万虑阗。
此情无可奈，整顿頼诗篇。
病起
作者：彭汝砺
朝代：宋

抱疾漳滨久，衰颜一倍增。发疏簪不稳，足蹇杖难凭。身病他何欲，家贫去不能。世缘知不早，今日似缠藤。
病起
作者：彭汝砺
朝代：宋

抱疾漳滨久，衰颜一倍增。
髮疏簪不稳，足蹇杖难凭。
身病他何欲，家贫去不能。
世缘知不早，今日似缠藤。
病题桐江
作者：彭汝砺
朝代：宋

叹息医工拙，矜嗟旧疾牢。衰容虽冻雀，烈气尚惊涛。羁旅双尘鬓，尘埃一布袍。远乡滋味恶，空益梦魂劳。
病题桐江
作者：彭汝砺
朝代：宋

嘆息医工拙，矜嗟旧疾牢。
衰容虽冻雀，烈气尚惊涛。
羁旅双尘鬓，尘埃一布袍。
远乡滋味恶，空益梦魂劳。
癸未偕子仲都官文渊节推游东湖分题和子仲湖字韵
作者：彭汝砺
朝代：宋
体裁：五言律诗

泛泛林边晚，扁舟忆五湖。丹青难作赋，水墨好为图。龙蛰云长在，霜寒草自枯。诗翁足幽兴，潇洒在蓬壶。
癸未季秋偕子仲都官文渊节推子坚先辈同游东湖分题得东字
作者：彭汝砺
朝代：宋
体裁：古风

高山据西南，湖水自南东。中有避汉人，如彼云中鸿。一日克诸己，百世闻其风。乐哉今日游，况有贤者同。
登山亭
作者：彭汝砺
朝代：宋

孤亭叠石入云间，尽见江南近北山。羁旅此身长扰扰，不如飞鸟会知还。
登山亭
作者：彭汝砺
朝代：宋

孤亭迭石入云间，尽见江南近北山。
羁旅此身长扰扰，不如飞鸟会知还。
登楼
作者：彭汝砺
朝代：宋
体裁：七言律诗

缥缈飞楼倚太清，危栏一瞬尽沧溟。世途忽忽与时异，水色溶溶依旧青。夷夏固知归禹画，幽燕何事属戎庭。草莱贱策无津致，空想秋风涕泗零。
白彪驰寄君时
作者：彭汝砺
朝代：宋
体裁：五言律诗

横踰紫芝路，径赴白彪期。翼翼马爰饬，伾伾车载脂。山川道云远，日月来何迟。立语言不尽，不言君自知。
白马寺
作者：彭汝砺
朝代：宋
体裁：古风

老龙挟神机，变化无拘挛。大作四海水，敛为一泓泉。白露泛素液，黄金折嘉莲。乐哉襄阳人，岁岁无凶年。
皇帝郊丘从驾次履中学士
作者：彭汝砺
朝代：宋
体裁：七言律诗

今岁郊丘上始躬，宿斋初出未央宫。百年礼乐星辰烂，万国衣冠锦绣中。精意与天相应接，人心如水自流通。圣时好作休成记，今日谁为太史公。
皇帝郊祀礼毕诣景灵恭谢次履中学士韵
作者：彭汝砺
朝代：宋
体裁：七言律诗

黎明驾出告熙成，朝野人呼万岁声。日上天门春意近，雪残宫瓦晓寒生。六龙宠护随天仗，三爵恩容醉御觥。德似丘山纤未报，白头知愧不知荣。
皇甫乞诗为赠因次其韵
作者：彭汝砺
朝代：宋

忆昔丹书下粉闱，诸公接武上瑶池。
势凌鵰鹗双鸿翼，香满蟾蜍一桂枝。
议论所存无赘学，声华此去有真知。
风松无限溪山乐，时倩秋风寄数诗。
皇甫乞诗为赠因次其韵
作者：彭汝砺
朝代：宋

忆昔丹书下粉闱，诸公接武上瑶池。势淩雕鹗双鸿翼，香满蟾蜍一桂枝。议论所存无赘学，声华此去有真知。风松无限溪山乐，时倩秋风寄数诗。
真州江亭
作者：彭汝砺
朝代：宋

潮落淮风怒不收，升州一日到真州。多情杨柳能青眼，底事波澜亦白头。
真州江亭
作者：彭汝砺
朝代：宋

潮落淮风怒不收，昇州一日到真州。
多情杨柳能青眼，底事波澜亦白头。
睡觉
作者：彭汝砺
朝代：宋

漏急难留一梦清，灯寒相伴寸心明。
暖熏绣被春风信，寒战莎阶夜雨声。
尽晓丝篁来竹幄，何时锦绣满花城。
病夫不称诗魔役，愁见吟魂续续生。
睡觉
作者：彭汝砺
朝代：宋

漏急难留一梦清，灯寒相伴寸心明。暖薰绣被春风信，寒战莎阶夜雨声。尽晓丝篁来竹幄，何时锦绣满花城。病夫不称诗魔役，愁见吟魂续续生。
睦仲乞诗用其韵谢之
作者：彭汝砺
朝代：宋

郁郁胸怀百未伸，道途容易学参辰。桂科今日须吾子，鼎食当时况所亲。景物依依吟晓色，讴谣细细问途人。春风写寄南淮地，萧洒文章自细陈。
睦仲乞诗用其韵谢之
作者：彭汝砺
朝代：宋

鬰鬰胸怀百未伸，道途容易学参辰。
桂科今日须吾子，鼎食当时况所亲。
景物依依吟晓色，讴谣细细问途人。
春风写寄南淮地，萧洒文章自细陈。
知常三十一致其政迁通直郎遇郊恩以亲之封封其祖父母以妻之封封其父母其外舅知府龙图安中以诗美之提刑大夫信叔和之俾某属和
作者：彭汝砺
朝代：宋
体裁：七言律诗

立节秉心诚与俱，至诚少日慕颜徒。荣名及祖亲仍与，盛事超今古亦无。番国山川元润泽，吴园鱼鸟亦驩虞。冰翁星使诗酬唱，在昔尝闻德不孤。
碧芦
作者：彭汝砺
朝代：宋
体裁：七言绝句

碧芦满眼送清秋，潇洒怜君似退休。一夜高风摇翠玉，五湖归梦落渔舟。
磁州
作者：彭汝砺
朝代：宋

初闻神铁语，旧记滏阳名。地擅磁毛富，时无石鼓声。夕阳神武冢，秋水武安城。叹息彼之子，奚为蜗角争。
磁州
作者：彭汝砺
朝代：宋

初闻神铁语，旧记滏阳名。
地擅磁毛富，时无石鼓声。
夕阳神武冢，秋水武安城。
嘆息彼之子，奚为蜗角争。
示君时弟
作者：彭汝砺
朝代：宋
体裁：五言律诗

天寒云不散，泱漭路犹迷。乌雀饱栖屋，苍鹰饥啄泥。乐耕莘氏媵，敬馌冀人妻。山色碧千仞，愿同君子跻。
示君时弟刈禾有感
作者：彭汝砺
朝代：宋

终朝风且息，五日雨奚妨。
白嫩禾先老，黄花菊拟香。
大夫夸作赋，公子恨无裳。
曷日同舟去，白彪池水阳。
示君时弟刈禾有感
作者：彭汝砺
朝代：宋

终朝风且息，五日雨奚妨。白嫩禾先老，黄花菊拟香。大夫誇作赋，公子恨无裳。曷日同舟去，白彪池水阳。
祖道京淮道中酬唱
作者：彭汝砺
朝代：宋
体裁：五言律诗

旅中人远别，河上酒频行。暖日开花信，高风去雁声。庭闱甘菽水，魏阙望瑶琼。应答诗惭拙，犹能慰别情。
祷雨
作者：彭汝砺
朝代：宋

万物纷纷出，骄阳苦蠹侵。盛衰占物理，忧乐念人心。又作祇园祷，谁为傅说霖。无诚动幽隐，子细卜山禽。
祷雨
作者：彭汝砺
朝代：宋

万物纷纷出，骄阳苦蠹侵。
盛衰占物理，忧乐念人心。
又作祇园祷，谁为傅说霖。
无诚动幽隠，子细卜山禽。
离家
作者：彭汝砺
朝代：宋

离家一千里，十日不得书。不怨天上鸿，祇恨水中鱼。我行谷伯国，明日武侯庐。慈亲发雪白，安否比何如。
离家
作者：彭汝砺
朝代：宋

离家一千里，十日不得书。
不怨天上鸿，祇恨水中鱼。
我行谷伯国，明日武侯庐。
慈亲髮雪白，安否比何如。
离武阳寨
作者：彭汝砺
朝代：宋

山谷多时雨，乾坤昨夜晴。经年淹坏舍，破晓出边城。青女吹风急，常娥伴月明。人间春到久，寂寞壮心惊。
离武阳寨
作者：彭汝砺
朝代：宋

山谷多时雨，干坤昨夜晴。
经年淹坏舍，破晓出边城。
青女吹风急，常娥伴月明。
人间春到久，寂寞壮心惊。
离赣上
作者：彭汝砺
朝代：宋

昨夜水生三尺来，匆匆相送若相催。
大声振地潜鱼跃，白浪粘天高岸摧。
宿雨未收云霭霭，春鸥无数雪皑皑。
问奴新酿犹余否，为我临溪开一杯。
离赣上
作者：彭汝砺
朝代：宋

昨夜水生三尺来，匆匆相送若相催。大声振地潜鱼跃，白浪粘天高岸摧。宿雨未收云霭霭，春鸥无数雪皑皑。问奴新酿犹馀否，为我临溪开一杯。
秋日吟二首呈诸友时在合肥作·其一
作者：彭汝砺
朝代：宋

绿发犹年少，衰颜苦病多。阴寒伤物色，淫雨蠹天和。杯酒开寥落，灵蓍问轗轲。凋疏头鬓乱，攲侧齿音讹。苒苒时难得，纷纷日易蹉。荆蒿太狼藉，圭角未消磨。废弃今如此，云为竟若何。嗟伤仁者远，幸望故人过。腊意生幽径，春心漾绿波。几时樽俎共，烂醉听清歌。
秋日吟二首呈诸友时在合肥作·其一
作者：彭汝砺
朝代：宋

绿髮犹年少，衰颜苦病多。
阴寒伤物色，淫雨蠹天和。
杯酒开寥落，灵蓍问轗轲。
凋疏头鬓乱，欹侧齿音讹。
苒苒时难得，纷纷日易蹉。
荆蒿太狼藉，圭角未消磨。
废弃今如此，云为竟若何。
嗟伤仁者远，幸望故人过。
腊意生幽径，春心漾绿波。
几时樽俎共，烂醉听清歌。
秋日吟二首呈诸友时在合肥作·其二
作者：彭汝砺
朝代：宋
体裁：七言律诗

露下风高头鬓凋，愆阳不雨肺肝焦。短窗竟日添憔悴，座榻无人问寂寥。点缀诗篇空夜夜，封题药裹自朝朝。重云苒苒蓬瀛隔，步武相忘万里遥。
秋风
作者：彭汝砺
朝代：宋
体裁：七言律诗

晚来雨霁秋风颠，惊我枕上清昼眠。四林荒凉好景气，万里晻霭皆云烟。乳鸠深藏叫苦竹，苍鹘欻起摩青天。花枝柳叶便凋陨，山上松筠径俨然。
秋风
作者：彭汝砺
朝代：宋
体裁：七言律诗

风战江湖飞断梗，露零霄汉听征鸿。身虽流俗志万里，昔是少年今老翁。双眼久因尘事黑，病颜今为酒樽红。夜深胡蝶归魂梦，飞尽蓬瀛岛屿中。
积德
作者：彭汝砺
朝代：宋
体裁：古风

积德由丝毫，扬名满天地。古人成之难，今人败之易。不知责己重，而独于人备。天下此说用，无亦残风谊。观物窃有得，作诗聊自志。
移舟泊通济亭
作者：彭汝砺
朝代：宋
体裁：七言绝句

隔溪杨柳绿毵毵，晚色迟迟认夕岚。细细乱山浑不见，渔灯数点照沙南。
端午
作者：彭汝砺
朝代：宋
体裁：五言律诗

日上天心直，风生水槛寒。羁穷念时节，草次具盘餐。买药知衰病，开樽得小欢。醉怀江国味，拨棹倚江干。
竹间见梅花呈都运大夫提刑学士一笑
作者：彭汝砺
朝代：宋

湖外春风未到时，竹间时复见梅枝。文章不似少陵客，漫对清风无好诗。
竹间见梅花呈都运大夫提刑学士一笑
作者：彭汝砺
朝代：宋

湖外春风未到时，竹间时復见梅枝。
文章不似少陵客，漫对清风无好诗。
答云居佛印
作者：彭汝砺
朝代：宋

不道云居行路难，临歧留约待初寒。先烦寄语诸尊宿，莫笑庞公祇野冠。人间六月日如丹，见说云居蚤自寒。他日游山看蜡屐，终朝临水濯尘冠。
答云居佛印·其一
作者：彭汝砺
朝代：宋
体裁：七言绝句

不道云居行路难，临歧留约待初寒。先烦寄语诸尊宿，莫笑庞公祇野冠。
答云居佛印·其二
作者：彭汝砺
朝代：宋
体裁：七言绝句

人间六月日如丹，见说云居蚤自寒。他日游山看蜡屐，终朝临水濯尘冠。
答云居佛印禅师
作者：彭汝砺
朝代：宋
体裁：七言绝句

江湖范蠡扁舟上，巾履维摩丈室中。每爱师如莲出水，却嗟予作鸟窥笼。
答佛印语
作者：彭汝砺
朝代：宋
体裁：七言绝句

十方同是一空虚，饮啄随时祇自如。旧日事来长是笑，而今和笑没工夫。
答侗
作者：彭汝砺
朝代：宋

说禅半夜雨天花，不似无言气味嘉。汝但为维摩长者，我甘作净饭王家。花即是空空是花，算来无恶亦无嘉。凌烟老将今无事，四海车书浑一家。
答侗·其一
作者：彭汝砺
朝代：宋

说禅半夜雨天花，不似无言气味嘉。汝但为维摩长者，我甘作净饭王家。
答侗·其一
作者：彭汝砺
朝代：宋

说禅半夜雨天花，不似无言气味嘉。
汝但为维摩长者，我甘作浄饭王家。
答侗·其二
作者：彭汝砺
朝代：宋
体裁：七言绝句

花即是空空是花，算来无恶亦无嘉。凌烟老将今无事，四海车书浑一家。
答同舍游凝祥池
作者：彭汝砺
朝代：宋

仙宫神灵之所宅，楼阁倚天一千尺。
先生好游犹挟册，藜苋不惭吾鼎食。
凝祥池头三月春，腰金骑狨多贵人。
天边五岳烟霞阔，海上三山雨露新。
蛱蝶能飞燕能舞，凤凰在云鸿在渚。
仙人骖鸾入云雾，寂寂不闻青鸟语。
洞天落日晚沉沉，渔舟缥缈桃源深。
红玉坐看花着子，青云行见叶成阴。
疾雷怒飞风雨急，瘦马不行归旆湿。
投閒一日须一来，岁时变化犹呼吸。
答同舍游凝祥池
作者：彭汝砺
朝代：宋

仙宫神灵之所宅，楼阁倚天一千尺。先生好游犹挟册，藜苋不惭吾鼎食。凝祥池头三月春，腰金骑狨多贵人。天边五岳烟霞阔，海上三山雨露新。蛱蝶能飞燕能舞，凤凰在云鸿在渚。仙人骖鸾入云雾，寂寂不闻青鸟语。洞天落日晚沉沉，渔舟缥缈桃源深。红玉坐看花著子，青云行见叶成阴。疾雷怒飞风雨急，瘦马不行归旆湿。投閒一日须一来，岁时变化犹呼吸。
答君时弟
作者：彭汝砺
朝代：宋

埙篪与鸿雁，一气更同声。鼓则与桴应，形惟从影行。无如我宜弟，颇笑尔难兄。洵美歌棠棣，仍须听鹤鸣。埙篪无俗韵，鸿雁有秋声。更类偲偲友，非同踽踽行。爱无踰玉季，名有愧龙兄。莫作升堂赋，相期以道鸣。梦觉山头月，归乘湖面风。远林寒寂寂，幽径晓蒙蒙。反哺乌鸣屋，成行雁贴空。物情缘底事，祇欲搅予中。
答君时弟·其一
作者：彭汝砺
朝代：宋

埙箎与鸿雁，一气更同声。
鼓则与桴应，形惟从影行。
无如我宜弟，颇笑尔难兄。
洵美歌棠棣，仍须听鹤鸣。
答君时弟·其一
作者：彭汝砺
朝代：宋

埙篪与鸿雁，一气更同声。鼓则与桴应，形惟从影行。无如我宜弟，颇笑尔难兄。洵美歌棠棣，仍须听鹤鸣。
答君时弟·其三
作者：彭汝砺
朝代：宋
体裁：五言律诗

梦觉山头月，归乘湖面风。远林寒寂寂，幽径晓蒙蒙。反哺乌鸣屋，成行雁贴空。物情缘底事，祇欲搅予中。
答君时弟·其二
作者：彭汝砺
朝代：宋

埙箎无俗韵，鸿雁有秋声。
更类偲偲友，非同踽踽行。
爱无踰玉季，名有愧龙兄。
莫作升堂赋，相期以道鸣。
答君时弟·其二
作者：彭汝砺
朝代：宋

埙篪无俗韵，鸿雁有秋声。更类偲偲友，非同踽踽行。爱无踰玉季，名有愧龙兄。莫作升堂赋，相期以道鸣。
答君时弟·其四
作者：彭汝砺
朝代：宋

是露复是电，非铃亦非风。应作如是解，无为彼所蒙。世累不见累，真空亦非空。欲知如是意，不在内外中。
答君时弟·其四
作者：彭汝砺
朝代：宋

是露復是电，非铃亦非风。
应作如是解，无为彼所蒙。
世累不见累，真空亦非空。
欲知如是意，不在内外中。
答君时用前韵
作者：彭汝砺
朝代：宋

振衣近沧浪，聊以垢腻浣。仰首冥冥雁，肃肃在云汉。吾今寡所合，尔独为吾伴。荡舟泛江海，四顾畏汗漫。君看水中坻，不是无边畔。
答君时用前韵
作者：彭汝砺
朝代：宋

振衣近沧浪，聊以垢腻澣。
仰首冥冥雁，肃肃在云汉。
吾今寡所合，尔独为吾伴。
荡舟泛江海，四顾畏汗漫。
君看水中坻，不是无边畔。
答吴节推
作者：彭汝砺
朝代：宋
体裁：五言律诗

吴子新诗好，轻容俗吏传。芝兰元自秀，骐骥不须鞭。万象生尘外，千林宿水边。欲歌无意绪，甘让古人先。
答周考功惠黄丝棕心席玉面界方
作者：彭汝砺
朝代：宋

老年离别欲心折，不似旧时少年时。
人世匆忙疑是梦，鬓毛感慨欲成丝。
刚严碧玉方无玷，润泽黄丝席有仪。
观物似公长在眼，祝公千岁比灵龟。
答周考功惠黄丝棕心席玉面界方
作者：彭汝砺
朝代：宋

老年离别欲心折，不似旧时年少时。人世匆忙疑是梦，鬓毛感慨欲成丝。刚严碧玉方无玷，润泽黄丝席有仪。观物似公长在眼，祝公千岁比灵龟。
答圆相庵主人
作者：彭汝砺
朝代：宋
体裁：七言绝句

神巫作舞乞丰年，宛转灵场咫尺间。一雨坐令天下遍，无心随得似云閒。
答孙荆州颃
作者：彭汝砺
朝代：宋

凤林清淑郁扶舆，五马当年数驻车。故老作歌今未已，大贤为政法何如。二碑岘首窥馀烈，一纸荆州得近书。缩项槎头知未羡，龙州闻说更多鱼。
答孙荆州颃
作者：彭汝砺
朝代：宋

凤林清淑鬰扶舆，五马当年数驻车。
故老作歌今未已，大贤为政法何如。
二碑岘首窥余烈，一纸荆州得近书。
缩项槎头知未羡，龙州闻说更多鱼。
答张大夫友兄
作者：彭汝砺
朝代：宋
体裁：七言律诗

尘土无人慰病怀，篇章一见觉心开。风高昨夜冥鸿去，水涩何时画鹢来。天上旧传公子贵，江东还见步兵才。老成合有言为赠，倚马相望故凤台。
答张天觉学士
作者：彭汝砺
朝代：宋

庞蕴襄阳老精怪，辛勤欲挟山超海。破除枉被马师瞒，扶起赖存灵照在。最上一机终不传，喃喃谩自费罗干。晚年遭值张居士，冷火寒灰更炽然。
答张天觉学士
作者：彭汝砺
朝代：宋

庞藴襄阳老精怪，辛勤欲挟山超海。
破除枉被马师瞒，扶起頼存灵照在。
最上一机终不传，喃喃谩自费罗干。
晚年遭值张居士，冷火寒灰更炽然。
答张知常
作者：彭汝砺
朝代：宋

曰归去上凤凰台，已见云中鸣雁来。携酒几时窥北海，采兰三月去南陔。山间鼠窃不为盗，屋上鹳巢无妄灾。但喜朝廷容正直，更须郡守择贤才。两鬓萧条今更衰，茱萸祇似去年时。甘从彭泽渊明醉，未肯牛山丘据悲。泛菊想公多乐事，及瓜如我有归期。须穿略彴行松径，尚见芙蓉出槿篱。
答张知常·其一
作者：彭汝砺
朝代：宋
体裁：七言律诗

曰归去上凤凰台，已见云中鸣雁来。携酒几时窥北海，采兰三月去南陔。山间鼠窃不为盗，屋上鹳巢无妄灾。但喜朝廷容正直，更须郡守择贤才。
答张知常·其二
作者：彭汝砺
朝代：宋
体裁：七言律诗

两鬓萧条今更衰，茱萸祇似去年时。甘从彭泽渊明醉，未肯牛山丘据悲。泛菊想公多乐事，及瓜如我有归期。须穿略彴行松径，尚见芙蓉出槿篱。
答执中见和
作者：彭汝砺
朝代：宋

枉费山公席上珍，看书转忆笑言亲。
旧时香积厨中饭，新得金莲社裏人。
传语簿书聊借日，寄声风雨莫催春。
须容饱饫先生馔，可便闲防异姓宾。
答执中见和
作者：彭汝砺
朝代：宋

枉费山公席上珍，看书转忆笑言亲。旧时香积厨中饭，新得金莲社里人。传语簿书聊借日，寄声风雨莫催春。须容饱饫先生馔，可便闲防异姓宾。
答毛提举惠新酒鸡头依韵奉寄幸一笑
作者：彭汝砺
朝代：宋
体裁：七言律诗

齐鹄顺风飞上天，空笼遂至扣犹全。滑思琥珀千钟满，软忆珠玑一样圆。举白醉攻愁自破，硫黄暖与病相便。南归几梦凉堂会，咫尺书来更怆然。
答相州司谏同年
作者：彭汝砺
朝代：宋

白简风声雨雪霜，几回趋走并鹓行。清名久自还吾党，治誉今尤慰所望。安稳慈亲行小径，光辉彩服侍华堂。我今不复有此乐，一读君诗三断肠。
答相州司谏同年
作者：彭汝砺
朝代：宋

白简风声雨雪霜，几回趋走并鹓行。
清名久自还吾党，治誉今尤慰所望。
安稳慈亲行小径，光辉彩服侍华堂。
我今不復有此乐，一读君诗三断肠。
答蜀公奉酬
作者：彭汝砺
朝代：宋

叠石栽花作小园，庭柯顾盼足怡颜。尽捐势利随流水，多占声名似泰山。细雨凫雏浮水际，微风燕子语梁间。竹冠筇杖篮舆好，认得公从湖上还。逍遥今是地行仙，无事全胜药驻颜。早岁风流都翰苑，他时文字出名山。修竿养竹千馀亩，小屋诛茅八九间。颍水可怜归未得，不如云鹤会飞还。丛条润泽无瞋胆，芳杜将迎失厚颜。陶令葛巾曾漉酒，谢公蜡屐惯寻山。观鱼恰似濠梁上，结宇浑如冈曲间。楚醴满觞知意惬，胡香细炷觉神还。
答蜀公奉酬·其一
作者：彭汝砺
朝代：宋

叠石栽花作小园，庭柯顾盼足怡颜。尽捐势利随流水，多占声名似泰山。细雨凫雏浮水际，微风燕子语梁间。竹冠筇杖篮舆好，认得公从湖上还。
答蜀公奉酬·其一
作者：彭汝砺
朝代：宋

迭石栽花作小园，庭柯顾盼足怡颜。
尽捐势利随流水，多占声名似泰山。
细雨鳬雏浮水际，微风燕子语梁间。
竹冠筇杖篮舆好，认得公从湖上还。
答蜀公奉酬·其三
作者：彭汝砺
朝代：宋
体裁：七言律诗

丛条润泽无瞋胆，芳杜将迎失厚颜。陶令葛巾曾漉酒，谢公蜡屐惯寻山。观鱼恰似濠梁上，结宇浑如冈曲间。楚醴满觞知意惬，胡香细炷觉神还。
答蜀公奉酬·其二
作者：彭汝砺
朝代：宋

逍遥今是地行仙，无事全胜药驻颜。
早岁风流都翰苑，他时文字出名山。
修竿养竹千余亩，小屋诛茅八九间。
颍水可怜归未得，不如云鹤会飞还。
答蜀公奉酬·其二
作者：彭汝砺
朝代：宋

逍遥今是地行仙，无事全胜药驻颜。早岁风流都翰苑，他时文字出名山。修竿养竹千馀亩，小屋诛茅八九间。颍水可怜归未得，不如云鹤会飞还。
答蜀公谢寄酒
作者：彭汝砺
朝代：宋

彼酒孰为之，湛然若天成。为之非草草，纤悉中度程。其香匹幽兰，色不减琼英。采采白菊花，亦酌潭水清。潭水取之源，择菊废枝茎。我将飨明神，乃独以其精。千里驰寄公，非将解公酲。祝公百年寿，多益不为盈。想公初饮时，瑩彻颜微赪。幽吟倚岩石，缓步睨层城。爰闻在阴鹤，载叹出谷莺。我闻至人心，万物莫足撄。存亡漫忧喜，泛然若无情。此理公得之，奚藉醪醴并。
答蜀公谢寄酒
作者：彭汝砺
朝代：宋
体裁：古风

彼酒孰为之，湛然若天成。为之非草草，纤悉中度程。其香匹幽兰，色不减琼英。采采白菊花，亦酌潭水清。潭水取之源，择菊废枝茎。我将飨明神，乃独以其精。千里驰寄公，非将解公酲。祝公百年寿，多益不为盈。想公初饮时，莹彻颜微赪。幽吟倚岩石，缓步睨层城。爰闻在阴鹤，载叹出谷莺。我闻至人心，万物莫足撄。存亡漫忧喜，泛然若无情。此理公得之，奚藉醪醴并。
答蜀公谢寄酒
作者：彭汝砺
朝代：宋

彼酒孰为之，湛然若天成。
为之非草草，纤悉中度程。
其香匹幽兰，色不减琼英。
采采白菊花，亦酌潭水清。
潭水取之源，择菊废枝茎。
我将飨明神，乃独以其精。
千里驰寄公，非将解公酲。
祝公百年寿，多益不为盈。
想公初饮时，莹彻颜微赪。
幽吟倚岩石，缓步睨层城。
爰闻在阴鹤，载嘆出谷鶑。
我闻至人心，万物莫足撄。
存亡漫忧喜，泛然若无情。
此理公得之，奚藉醪醴并。
答诚之见和
作者：彭汝砺
朝代：宋

尘土相欺老病身，韶华似亦厌清贫。且须一饮城头晚，醉送莺花万里春。
答诚之见和
作者：彭汝砺
朝代：宋

尘土相欺老病身，韶华似亦厌清贫。
且须一饮城头晚，醉送鶑花万里春。
答赵正夫
作者：彭汝砺
朝代：宋
体裁：七言律诗

风波久与故人违，临水登山百尔思。世事易令人苟简，年华稍恨我衰迟。尚迁乔木出幽谷，忍舍灵龟观朵颐。鱼雁不应嫌寂寞，时将一字寄天涯。
答赵温甫见谢茶瓯韵
作者：彭汝砺
朝代：宋

我昔曾涉昌江滨，故人指我观陶钧。庞眉老匠矜捷手，为我百转雕舆轮。镌刓刻画走风雨，须臾万态增鲜新。盘龙飞凤满日月，细花密叶生瑶珉。轻浮儿女爱奇崛，舟浮辇运倾金银。我盂不野亦不文，浑然美璞含天真。光沉未入世人爱，德洁诚为天下珍。朅来东江欲学古，喜听英杰参吾伦。谨持清白与子共，敢因泥土邀仁恩。空言见复非所欲，再拜谢子之殷勤。
答赵温甫见谢茶瓯韵
作者：彭汝砺
朝代：宋

我昔曾涉昌江滨，故人指我观陶钧。
庞眉老匠矜捷手，为我百转雕舆轮。
镌刓刻画走风雨，须臾万态增鲜新。
盘龙飞凤满日月，细花密叶生瑶珉。
轻浮儿女爱奇崛，舟浮辇运倾金银。
我盂不野亦不文，浑然美璞含天真。
光沉未入世人爱，德洁诚为天下珍。
朅来东江欲学古，喜听英杰参吾伦。
谨持清白与子共，敢因泥土邀仁恩。
空言见復非所欲，再拜谢子之殷勤。
简振道判官
作者：彭汝砺
朝代：宋
体裁：七言律诗

涉汴浮淮即渡江，一春饱满看沧浪。临溪高柳为谁绿，隔浦幽花还自香。暖日鱼儿浮密藻，轻风燕子语危樯。遥知景物烦酬唱，到日诗成几百章。
简王大丞
作者：彭汝砺
朝代：宋

我看繁剧频搔首，君赋才名亦异常。
尚有闲襟寻水石，更当佳句梦池塘。
松苗自合分高下，鳬鹤天教有短长。
徐上青云犹未晚，可无音问及沧浪。
管仲有老母
作者：彭汝砺
朝代：宋
体裁：古风

王阳为孝子，王尊未能非。管仲有老母，鲍叔独能知。同途不同行，亦各有所思。今或有斯人，执鞭吾不辞。
粹老召饮滕王阁遂过徐亭泛舟戏呈粹老
作者：彭汝砺
朝代：宋
体裁：七言律诗

溪山高下绿参差，终日清风慰所思。何不并携安石妓，却须一过习家池。桐孙转影随朱槛，莲子吹香入酒卮。晓色江湖秋更好，微云恰值雨来时。
累承见酬因谢之
作者：彭汝砺
朝代：宋

千夫拱默看文阵，百战纵横及醉乡。齐晋亦当忧鲁弱，韩吴终是怯秦强。威容敌国矜豪迈，气压羸兵急遁藏。他日相期坐帷幄，为君穷力破戎羌。
累承见酬因谢之
作者：彭汝砺
朝代：宋

千夫拱默看文阵，百战纵横及醉乡。
齐晋亦当忧鲁弱，韩吴终是怯秦强。
威容敌国矜豪迈，气压羸兵急遯藏。
他日相期坐帷幄，为君穷力破戎羌。
翌日景繁察院公初叔明推直谦父主簿复会某晚至即席用前韵
作者：彭汝砺
朝代：宋

鼎食参差海陆兼，炉烟浮动麝兰添。纷纷不及同朝饮，草草犹能共暮盐。最爱梅香频倚槛，欲留槐影更褰帘。驿途即折垂杨别，酒令毋嫌细柳严。银鱼朱绂綵衣兼，稍觉公行气象添。白水长时云似雾，青泥三月雪如盐。诗成曷日传邮置，书就他时奏陛帘。更为朝廷问幽仄，人材岂遂乏杨严。
翌日景繁察院公初叔明推直谦父主簿復会某晚至即席用前韵·其一
作者：彭汝砺
朝代：宋
体裁：七言律诗

鼎食参差海陆兼，炉烟浮动麝兰添。纷纷不及同朝饮，草草犹能共暮盐。最爱梅香频倚槛，欲留槐影更褰帘。驿途即折垂杨别，酒令毋嫌细柳严。
翌日景繁察院公初叔明推直谦父主簿復会某晚至即席用前韵·其二
作者：彭汝砺
朝代：宋
体裁：七言律诗

银鱼朱绂綵衣兼，稍觉公行气象添。白水长时云似雾，青泥三月雪如盐。诗成曷日传邮置，书就他时奏陛帘。更为朝廷问幽仄，人材岂遂乏杨严。
老儿挈幼小将及邓因寄君时弟
作者：彭汝砺
朝代：宋

莫言法法与尘尘，祇论而今见在身。婆子台山能护物，厮儿临济最疑人。阿那含果多生叶，优钵罗花别样春。须认铁牛楼上语，一回几看一回新。长年骑马走风尘，扰扰犹知梦幻身。野柳最怜青绶客，山桃莫笑白髭人。照溪七里亭边晚，近郭百花洲上春。捉麈即从君道旧，浮蛆更许我尝新。
老儿挈幼小将及邓因寄君时弟·其一
作者：彭汝砺
朝代：宋
体裁：七言律诗

莫言法法与尘尘，祇论而今见在身。婆子台山能护物，厮儿临济最疑人。阿那含果多生叶，优钵罗花别样春。须认铁牛楼上语，一回几看一回新。
老儿挈幼小将及邓因寄君时弟·其二
作者：彭汝砺
朝代：宋
体裁：七言律诗

长年骑马走风尘，扰扰犹知梦幻身。野柳最怜青绶客，山桃莫笑白髭人。照溪七里亭边晚，近郭百花洲上春。捉麈即从君道旧，浮蛆更许我尝新。
老母德安县君生辰颂时湖南奉使途中作
作者：彭汝砺
朝代：宋
体裁：四言诗

有节维冬，有载维春。维时斯成，惟诞斯辰。妇妾祇祇，儿女诜诜。是笑是言，是祝是虔。其德维何，维厚之坤。其福维何，维北之山。嗟尔小子，不克骏奔。靡不肃雍，维我母贤。无有申之，有永其年。
老马
作者：彭汝砺
朝代：宋
体裁：五言律诗

今日衰翁马，当时御史骢。少尝更险阻，老更识西东。力惮驰驱远，恩从莝秣丰。不应思伯乐，未便误桓公。
考试阁下次子由韵
作者：彭汝砺
朝代：宋
体裁：七言律诗

省曹祇有西曹要，官府无如宪府严。国论于今须汲直，人才自昔畏由兼。斧斤准拟栋梁得，尘土吁嗟圭璧淹。万事调和归适可，诸公闻望在梅盐。
胡雏
作者：彭汝砺
朝代：宋

秃鬓胡雏色如玉，颊拳突起深其目。鼻头穹隆脚心曲，被裘骑马追鸿鹄。出入林莽乘山谷，凌空绝险如平陆。臂鹰緤犬纷驰逐，雕弓羽箭黄金镞。争血雉兔羞麋鹿，诡遇得禽非我欲。莫怪小儿敏捷强，老宿胡人以此为风俗。
胡雏
作者：彭汝砺
朝代：宋

秃鬓胡雏色如玉，颊拳突起深其目。
鼻头穹隆脚心曲，被裘骑马追鸿鹄。
出入林莽乘山谷，凌空绝险如平陆。
臂鹰绁犬纷驰逐，雕弓羽箭黄金镞。
争血雉兔羞麋鹿，诡遇得禽非我欲。
莫怪小儿敏捷强，老宿胡人以此为风俗。
自东流归
作者：彭汝砺
朝代：宋

久郁圭蓬困不胜，狂游天地眼双明。行逢梅浦不能去，步接松林无限清。风雨寂寥知物意，山川崎曲见人情。愁悰触物纷无寄，喜听村垆卖酒声。
自东流归
作者：彭汝砺
朝代：宋

久鬰圭蓬困不胜，狂游天地眼双明。
行逢梅浦不能去，步接松林无限清。
风雨寂寥知物意，山川崎曲见人情。
愁悰触物纷无寄，喜听村垆卖酒声。
自临川泛舟还归因假前韵寄粹老提举朝议兼简知府龙图丈
作者：彭汝砺
朝代：宋

村郭孤烟暝，溪山片月斜。吾生浑是客，所至即为家。春色生颜面，寒泉绕齿牙。归与须载酒，一笑慰天涯。舟行朝市隔，恣意看溪山。天地青春远，江湖白日閒。偶随鸥独往，却与燕俱还。时节清明近，应须屡破颜。道路不得已，简书无奈何。啼莺思旧友，流水忆清歌。江汉心尤惬，田园兴转多。西山春咫尺，游思欲扪萝。匹马千山远，扁舟宇宙宽。岁华春已仲，时节食初寒。稍忆棋争胜，还须饮尽欢。使君如见问，行李已河干。
自临川泛舟还归因假前韵寄粹老提举朝议兼简知府龙图丈·其一
作者：彭汝砺
朝代：宋

村郭孤烟暝，溪山片月斜。吾生浑是客，所至即为家。春色生颜面，寒泉绕齿牙。归与须载酒，一笑慰天涯。
自临川泛舟还归因假前韵寄粹老提举朝议兼简知府龙图丈·其一
作者：彭汝砺
朝代：宋

村郭孤烟暝，溪山片月斜。
吾生浑是客，所至即为家。
春色生颜面，寒泉遶齿牙。
归与须载酒，一笑慰天涯。
自临川泛舟还归因假前韵寄粹老提举朝议兼简知府龙图丈·其三
作者：彭汝砺
朝代：宋

道路不得已，简书无奈何。啼莺思旧友，流水忆清歌。江汉心尤惬，田园兴转多。西山春咫尺，游思欲扪萝。
自临川泛舟还归因假前韵寄粹老提举朝议兼简知府龙图丈·其三
作者：彭汝砺
朝代：宋

道路不得已，简书无奈何。
啼鶑思旧友，流水忆清歌。
江汉心尤惬，田园兴转多。
西山春咫尺，游思欲扪萝。
自临川泛舟还归因假前韵寄粹老提举朝议兼简知府龙图丈·其二
作者：彭汝砺
朝代：宋
体裁：五言律诗

舟行朝市隔，恣意看溪山。天地青春远，江湖白日閒。偶随鸥独往，却与燕俱还。时节清明近，应须屡破颜。
自临川泛舟还归因假前韵寄粹老提举朝议兼简知府龙图丈·其四
作者：彭汝砺
朝代：宋
体裁：五言律诗

匹马千山远，扁舟宇宙宽。岁华春已仲，时节食初寒。稍忆棋争胜，还须饮尽欢。使君如见问，行李已河干。
自勉呈尊叔
作者：彭汝砺
朝代：宋

欲成九层台，不敢宁厥居。
昨朝雨暴至，圮败祇须臾。
百年养不足，一日毁有余。
非叔有至言，吾终小人徒。
自勉呈尊叔
作者：彭汝砺
朝代：宋

欲成九层台，不敢宁厥居。昨朝雨暴至，圮败祇须臾。百年养不足，一日毁有馀。非叔有至言，吾终小人徒。
自北归夜梦侍亲闱久之既觉感而成诗
作者：彭汝砺
朝代：宋
体裁：七言律诗

中宵八九梦亲闱，笑逐儿童戏綵衣。起觉片身犹逆旅，化为双泪落征衣。祇嗟轻逐孤蓬转，安得争先去鸟飞。薄宦自伤无以养，亦知从昔戒脂韦。
自吉泛舟入赣
作者：彭汝砺
朝代：宋

我行欲从车，好风苦相招。谓言困行役，厌此道路遥。骎骎四骆马，终日在岧峣。簿书更追随，精耗发欲焦。乃复汎柏舟，锦幔兰为桡。是时春始和，暖风秀兰苕。彼柳已青青，彼桃已夭夭。王事敢不修，我行歌且谣。彼不知之者，谓我士也骄。不知非所知，我兹以逍遥。
自吉泛舟入赣
作者：彭汝砺
朝代：宋

我行欲从车，好风苦相招。
谓言困行役，厌此道路遥。
骎骎四骆马，终日在岧峣。
簿书更追随，精耗髮欲焦。
乃復泛柏舟，锦幔兰为桡。
是时春始和，暖风秀兰苕。
彼柳已青青，彼桃已夭夭。
王事敢不修，我行歌且谣。
彼不知之者，谓我士也骄。
不知非所知，我兹以逍遥。
自然
作者：彭汝砺
朝代：宋
体裁：古风

皇天典下民，实亦付自然。祸福与是非，日夜相推迁。譬犹泥在钧，随分有丑妍。丑非其所恶，妍非其所怜。彼怜吾不知，方知乐其天。
自诫
作者：彭汝砺
朝代：宋
体裁：古风

居方贵由礼，待物当竭诚。诚亡鄙虑见，礼去骄心萌。曾参日三省，杨子嗟四轻。勉旃践此诚，蛮貊犹可行。
自谢
作者：彭汝砺
朝代：宋

瘠田历水旱，畎亩多荒芜。良农为锄耰，不岁成膏腴。瘦木僵风雪，枝干皆蟠迂。良工试刻斲，不日成盘盂。在人虽不肖，蒙教当自殊。重念贱子庸，仅同流俗愚。学不达本原，行行无廉隅。九思失孔戒，三省忘曾模。背道而妄行，轻言以招辜。一身旅焚巢，众目睽张弧。奔驰今逝矣，玷圭可磨乎。昼寝过甚微，圣门斥弗诛。于今底荒唐，较彼尤昏逾。尚赖君子仁，为包小人蒙。未即远方屏，止于鸣鼓攻。过愆苟不涤，忧虑环无穷。归来讼丑迹，自欲鞭微躬。父母遣汝来，期尔才德丰。亲友壮尔行，思尔事业充。不沿仁义流，反扇偷惰风。固宜众人归，讵可多雷同。犹愿追已往，从此图令终。庶几谢颜子，自誓规缪公。敢期白日光，重照幽谷中。驱除困蒙吝，震荡迷复凶。作诗代负荆，鄙诚实悾悾。
自谢
作者：彭汝砺
朝代：宋

瘠田历水旱，畎亩多荒芜。
良农为锄耰，不岁成膏腴。
瘦木僵风雪，枝干皆蟠迂。
良工试刻斲，不日成盘盂。
在人虽不肖，蒙教当自殊。
重念贱子庸，仅同流俗愚。
学不达本原，行行无廉隅。
九思失孔戒，三省忘曾模。
背道而妄行，轻言以招辜。
一身旅焚巢，众目睽张弧。
奔驰今逝矣，玷圭可磨乎。
昼寝过甚微，圣门斥弗诛。
于今底荒唐，较彼尤昏逾。
尚頼君子仁，为包小人蒙。
未即远方屏，止于鸣鼓攻。
过愆苟不涤，忧虑环无穷。
归来讼丑迹，自欲鞭微躬。
父母遣汝来，期尔才德丰。
亲友壮尔行，思尔事业充。
不沿仁义流，反扇偷惰风。
固宜众人归，讵可多雷同。
犹愿追已往，从此图令终。
庶几谢颜子，自誓规缪公。
敢期白日光，重照幽谷中。
驱除困蒙吝，震荡迷復凶。
作诗代负荆，鄙诚实悾悾。
至雄州寄诸弟并呈诸友
作者：彭汝砺
朝代：宋

马头今日过中都，到得雄州更有书。道路莫嗔音问少，天寒沙漠雁全疏。沙陀行尽见南山，过却中京更少寒。欲寄梅花无处觅，祇将书去报平安。
至雄州寄诸弟并呈诸友·其一
作者：彭汝砺
朝代：宋
体裁：七言绝句

马头今日过中都，到得雄州更有书。道路莫嗔音问少，天寒沙漠雁全疏。
至雄州寄诸弟并呈诸友·其二
作者：彭汝砺
朝代：宋
体裁：七言绝句

沙陀行尽见南山，过却中京更少寒。欲寄梅花无处觅，祇将书去报平安。
致政侍郎知郡学士赓和诗凡数篇谨用元韵寄呈知郡学士
作者：彭汝砺
朝代：宋

玉色诸儿馥若兰，綵衣想见日承颜。
尘缨远濯沧浪水，燕几深居畏垒山。
俗眼漫讥身察察，人情方喜知閒閒。
夕阳归兴随飞鸟，真意无人语此还。
舟中作
作者：彭汝砺
朝代：宋
体裁：七言律诗

晓日新晴三月天，征途令我一悽然。谋身独愧声名浅，得地安辞道里千。匹马荒山嗟困矣，扁舟浊水喜安然。桐庐虽远今伊迩，魂梦先归绛帐前。
舟中偶言
作者：彭汝砺
朝代：宋
体裁：五言绝句

水聚即为沤，沤散还为水。祇这聚散中，便是真如理。
舟中大热夜半起坐因作是诗寄诸友
作者：彭汝砺
朝代：宋

星辰与天旋，河汉入地流。
其行虽不同，昼夜不自休。
彼能致其诚，岂不至诚犹。
如何尔为士，乃不彊厥修。
功不偿其食，不如马与牛。
金朱岂不宠，顾视祇可羞。
谁谓古之人，乃无一可忧。
何以图厥终，尚惟友之求。
舟中大热夜半起坐因作是诗寄诸友
作者：彭汝砺
朝代：宋

星辰与天旋，河汉入地流。其行虽不同，昼夜不自休。彼能致其诚，岂不至诚犹。如何尔为士，乃不彊厥脩。功不偿其食，不如马与牛。金朱岂不宠，顾视祇可羞。谁谓古之人，乃无一可忧。何以图厥终，尚惟友之求。
舟中暮雨
作者：彭汝砺
朝代：宋

骑马昔由建春去，泛舟今自美丰归。
水中仙子红莲出，物外幽人白鹭飞。
风起岸苹寒苒苒，雨生烟谷细霏霏。
吏情转觉尘埃丑，嘆息沧浪属钓矶。
舟中暮雨
作者：彭汝砺
朝代：宋

骑马昔由建春去，泛舟今自美丰归。水中仙子红莲出，物外幽人白鹭飞。风起岸蘋寒苒苒，雨生烟谷细霏霏。吏情转觉尘埃丑，叹息沧浪属钓矶。
舟中载芍药数本
作者：彭汝砺
朝代：宋

数枝分得广陵春，行李相看意亦亲。风急吹香浑似旧，露浓染色更争新。御衣黄淡名先贵，襭子红多格已尘。归去欲为图画看，却嗟无似赵昌人。
舟中载芍药数本·其一
作者：彭汝砺
朝代：宋
体裁：七言绝句

数枝分得广陵春，行李相看意亦亲。风急吹香浑似旧，露浓染色更争新。
舟中载芍药数本·其二
作者：彭汝砺
朝代：宋
体裁：七言绝句

御衣黄淡名先贵，襭子红多格已尘。归去欲为图画看，却嗟无似赵昌人。
舟行
作者：彭汝砺
朝代：宋

莫打桨，打桨惊鸿雁，鸿雁不慕鱼虾贱。
暮宿江湖昼云汉，我不见之其心乱。
莫鸣桹，鸣桹鸿雁飞。
鸿雁不是鷄鹜儿，我不见之心孔悲。
舟行
作者：彭汝砺
朝代：宋

莫打桨，打桨惊鸿雁，鸿雁不慕鱼虾贱。暮宿江湖昼云汉，我不见之其心乱。莫鸣桹，鸣桹鸿雁飞。鸿雁不是鸡鹜儿，我不见之心孔悲。
舟行
作者：彭汝砺
朝代：宋
体裁：七言绝句

长恨城中不见山，舟行饱满看孱颜。数家樵舍波澜上，十里钟陵烟霭间。
舟过当涂
作者：彭汝砺
朝代：宋

悠悠章江柁，复自姑孰北。此身与此水，日夜俱无息。关关林中鸟，软语如相识。杨柳枝叶长，青青祇如昔。惟予鬓间发，种种添新白。开尊泛溪水，宛转随山色。四方本予志，夷险非我恻。挂帆出长江，万里追鹏翼。
舟过当涂
作者：彭汝砺
朝代：宋

悠悠章江柁，復自姑孰北。
此身与此水，日夜俱无息。
关关林中鸟，软语如相识。
杨柳枝叶长，青青祇如昔。
惟予鬓间髮，种种添新白。
开尊泛溪水，宛转随山色。
四方本予志，夷险非我恻。
挂帆出长江，万里追鹏翼。
船中见庐山
作者：彭汝砺
朝代：宋
体裁：七言绝句

翠色苍茫杳蔼间，船人指点是庐山。浮云作意深藏护，未许行人取次看。
芦花
作者：彭汝砺
朝代：宋
体裁：六言诗

风起芦花散雪，纷纷故着枯槎。晓日曚昽照处，十分认作梅花。
苦吟
作者：彭汝砺
朝代：宋

苦吟遂见诗锋锐，独乐宁思饮社豪。别去性情生淡泊，老来风致长清高。纷纷行李君休叹，琐琐乘田吾正劳。争似扁舟碧江上，几回风物入秋毫。
苦吟
作者：彭汝砺
朝代：宋

苦吟遂见诗锋锐，独乐宁思饮社豪。
别去性情生淡泊，老来风致长清高。
纷纷行李君休嘆，琐琐乘田吾正劳。
争似扁舟碧江上，几回风物入秋毫。
苦旱和俞都官
作者：彭汝砺
朝代：宋

焚烧纵炎日，长养误熏风。
责己君临厚，劳心县宰忠。
十州饥馑后，万里鬰陶中。
欲寄精诚祷，天心或可通。
苦旱和俞都官
作者：彭汝砺
朝代：宋

焚烧纵炎日，长养误薰风。责己君临厚，劳心县宰忠。十州饥馑后，万里郁陶中。欲寄精诚祷，天心或可通。
荠
作者：彭汝砺
朝代：宋

阴风号暮景，零落悲晚秋。纷纷彼芳荠，郁郁此中丘。作甘岂不珍，冒寒不为柔。薄言撷以归，呼奴具晨羞。
荠
作者：彭汝砺
朝代：宋

阴风号暮景，零落悲晚秋。
纷纷彼芳荠，鬰鬰此中丘。
作甘岂不珍，冒寒不为柔。
薄言撷以归，呼奴具晨羞。
菊苗
作者：彭汝砺
朝代：宋

重阳黄菊花，零落殆无有。微阳动渊泉，嫩叶出枯朽。青青好颜色，寂寥霜雪后。物理如转环，开花岂其久。物理如转环，昔亡乃今有。眷言篱边菊，根叶未终朽。盛衰各一时，何足竞先后。彼花似无情，能并天地久。
菊苗·其一
作者：彭汝砺
朝代：宋
体裁：古风

重阳黄菊花，零落殆无有。微阳动渊泉，嫩叶出枯朽。青青好颜色，寂寥霜雪后。物理如转环，开花岂其久。
菊苗·其二
作者：彭汝砺
朝代：宋
体裁：古风

物理如转环，昔亡乃今有。眷言篱边菊，根叶未终朽。盛衰各一时，何足竞先后。彼花似无情，能并天地久。
蒋颖叔以广陵诗见赠次其韵
作者：彭汝砺
朝代：宋

久病乘秋足寒热，欲巢高木藏营窟。衰迟不是富贵人，便合买田投印绂。荆溪大士简我诗，坐觉闇室阴云披。垢尽清明入两目，忧忘喜乐生中脾。缄縢扃鐍欲自私，不知半夜扬清辉。儿童怪骇私问我，谓予蕴玉藏珠颗。輶车近说足遐观，烟霞日夜生毫端。楼台缥缈云中寺，众马不前君独至。却跻双林跋提水，更登百丈大雄山。游淮已擅中秋夜，落帽须分九日天。茱萸准拟楼头会，终朝把酒千峰对。杖藜徙倚望八荒，孤鸿飞出青云外。
蒋颖叔以广陵诗见赠次其韵
作者：彭汝砺
朝代：宋

久病乘秋足寒热，欲巢高木藏营窟。
衰迟不是富贵人，便合买田投印绂。
荆溪大士简我诗，坐觉闇室阴云披。
垢尽清明入两目，忧忘喜乐生中脾。
缄縢扃鐍欲自私，不知半夜扬清辉。
儿童怪骇私问我，谓予藴玉藏珠颗。
輶车近说足遐观，烟霞日夜生毫端。
楼台缥缈云中寺，众马不前君独至。
却跻双林跋提水，更登百丈大雄山。
游淮已擅中秋夜，落帽须分九日天。
茱萸准拟楼头会，终朝把酒千峰对。
杖藜徙倚望八荒，孤鸿飞出青云外。
薄荷
作者：彭汝砺
朝代：宋
体裁：五言律诗

神农取辛苦，病客爱清新。寂淡花无色，虚凉药有神。烦心侵冰雪，眩目失埃尘。自是芝兰臭，非同草木春。
藏舟浦
作者：彭汝砺
朝代：宋
体裁：七言绝句

花明肥上藏舟浦，水照淮边梦蝶台。千里悠悠各春色，可嗟无计共尊罍。
行役
作者：彭汝砺
朝代：宋

行行重行行，吾役几时休。春风不相饶，尘土满敝裘。人生能几何，乃有千岁忧。须知一樽酒，可胜万户侯。
行役
作者：彭汝砺
朝代：宋

行行重行行，吾役几时休。
春风不相饶，尘土满敝裘。
人生能几何，乃有千岁忧。
须知一罇酒，可胜万户侯。
行舟芦苇中
作者：彭汝砺
朝代：宋
体裁：七言绝句

芦苇萧萧吹晚风，画船长在雨声中。浮生厌足江湖味，好在溪边旧钓筒。
行西城
作者：彭汝砺
朝代：宋

我将行西城，曲指计日月。汝来今几时，已卜钱塘别。吾衰况多病，冉冉鬓已雪。安能久去汝，漫自投羁绁。田园苟可饭，声利非吾屑。与汝归去来，相看至耆耋。苍茫尚无涘，空复愁如结。
行西城
作者：彭汝砺
朝代：宋

我将行西城，曲指计日月。
汝来今几时，已卜钱塘别。
吾衰况多病，冉冉鬓已雪。
安能久去汝，漫自投羁绁。
田园苟可饭，声利非吾屑。
与汝归去来，相看至耆耋。
苍茫尚无涘，空復愁如结。
衢州道中
作者：彭汝砺
朝代：宋

登山复降山，仆膝良已酸。出溪复入溪，仆衣未尝乾。嗟余久羁旅，囊橐亦已殚。无食充尔饥，无衣覆尔寒。买酒聊一醉，行行莫长叹。
衢州道中
作者：彭汝砺
朝代：宋

登山復降山，仆膝良已酸。
出溪復入溪，仆衣未尝干。
嗟余久羁旅，囊橐亦已殚。
无食充尔饥，无衣覆尔寒。
买酒聊一醉，行行莫长嘆。
西口值风
作者：彭汝砺
朝代：宋

逐处烟岚照水村，谁家草色接衡门。山藏曲圃非尘路，花满幽蹊似故园。海燕斗风轻笑语，林莺带雨巧飞翻。天时似有清明意，自作新歌慰旅魂。
西口值风
作者：彭汝砺
朝代：宋

逐处烟岚照水村，谁家草色接衡门。
山藏曲圃非尘路，花满幽蹊似故园。
海燕斗风轻笑语，林鶑带雨巧飞翻。
天时似有清明意，自作新歌慰旅魂。
西山道中
作者：彭汝砺
朝代：宋
体裁：七言绝句

行尽钟陵西北山，篮舆恣意取峰峦。明朝未必无风雨，便泼浮云子细看。
西湖
作者：彭汝砺
朝代：宋
体裁：七言律诗

篇章芜漫不中看，误得先生一解颜。明月何为投暗室，阳春不意在穷山。平时借以齿牙论，今日见之眉睫间。自笑鸤鸠为计拙，谁知鸿雁及时还。
观画
作者：彭汝砺
朝代：宋

少时驰驱走四方，马足遍踏无边疆。北踰崦嵫薄扶桑，远陟羊肠上太行。历参涉昴扪亢房，荡舟溟渤浮河潢。五湖彭蠡窥沅湘，蛟龙出没鳞鬣苍。大浪震叠钟鼓撞，怒蜃结搆珠瑶光。游鱼鲦鲿鳣鲔鲂，鸂鶒沉浮旅鴐鸧。大鹏一飞凌鹔鹴，中林荃蕙杂兰菖。妖红曼绿艳靓妆，回溪曲覆秀筼筜。老松怪柏号风霜，桂丹枫赤橘柚黄。阆风仙人醉琼浆，前旆虹蜺骑凤皇。云台曲璧络奇璜，缥缈天乐非宫商。我欲从之匪暇遑，昨朝图画纷开张。睥睨旧游心惚慌，南岭赤日西玄霜。愁云不开雨雪雱，变化倏忽无经常。隆楼杰阁郁相望，远峰截嵲插雕梁。商人骑马儿牧羊，牛车鱼艇浮纤芒。苍鹅无声浴沧浪，熟视却顾疑腾骧。骅骝奚为弃路傍，骨骼虽老终轩昂。重阳篱菊开煌煌，怪见桃杏争芬芳。梅花一枝忽自折，半篱彷佛闻幽香。文陛网户绿绮窗，中有美人岂媖媓。流珠蛱蝶金鸳鸯，一盼少年犹断肠。蓬莱宫中日月长，世界凡阅几炎凉。悠悠彼乐未遽央，棋局未知谁子强。庞眉老僧坐道场，手捉拂子据绳床。似达至理言虑亡，惟我知彼真荒唐。乃知画工匪其良，倒置高下玩阴阳。鬼神丑怪不能藏，咫尺千里无准量。屈折海岱留缣缃，物象涕泣愁斧戕。贵家欲得心奔忙，背锦轴玉红绨囊。君亦爱之未能忘，苟不溺心奚所妨。我今与公陟高冈，坐视四海超八荒。图史罗列耀文章，前有唐虞上羲皇。左右孔孟从庄扬，朝莫见之心肃庄。议论兴废评否臧，卑陋不肯数汉唐。广莫之野无何乡，我与子乐奚其将。
观画
作者：彭汝砺
朝代：宋

少时驰驱走四方，马足遍踏无边疆。
北踰崦嵫薄扶桑，远陟羊肠上太行。
历参涉昴扪亢房，荡舟溟渤浮河潢。
五湖彭蠡窥沅湘，蛟龙出没鳞鬣苍。
大浪震迭钟鼓撞，怒蜃结构珠瑶光。
游鱼鲦鲿鳣鲔鲂，鸂鶒沉浮旅鴐鸧。
大鹏一飞凌鹔鹴，中林荃蕙杂兰菖。
妖红曼绿艷靓粧，回溪曲覆秀篔筜。
老松怪柏号风霜，桂丹枫赤橘柚黄。
阆风仙人醉琼浆，前旆虹蜺骑凤皇。
云台曲璧络奇璜，缥缈天乐非宫商。
我欲从之匪暇遑，昨朝图画纷开张。
睥睨旧游心惚慌，南岭赤日西玄霜。
愁云不开雨雪雱，变化倏忽无经常。
隆楼杰阁鬰相望，远峰截嵲插雕梁。
商人骑马儿牧羊，牛车鱼艇浮纤芒。
苍鹅无声浴沧浪，熟视却顾疑腾骧。
骅骝奚为弃路傍，骨骼虽老终轩昂。
重阳篱菊开煌煌，怪见桃杏争芬芳。
梅花一枝忽自折，半篱彷佛闻幽香。
文陛网户绿绮窗，中有美人岂媖媓。
流珠蛱蝶金鸳鸯，一盼少年犹断肠。
蓬莱宫中日月长，世界凡阅几炎凉。
悠悠彼乐未遽央，棋局未知谁子强。
庞眉老僧坐道场，手捉拂子据绳床。
似达至理言虑亡，惟我知彼真荒唐。
乃知画工匪其良，倒置高下翫阴阳。
鬼神丑怪不能藏，咫尺千里无准量。
屈折海岱留缣缃，物象涕泣愁斧戕。
贵家欲得心奔忙，背锦轴玉红绨囊。
君亦爱之未能忘，苟不溺心奚所妨。
我今与公陟高冈，坐视四海超八荒。
图史罗列耀文章，前有唐虞上羲皇。
左右孔孟从庄扬，朝莫见之心肃庄。
议论兴废评否臧，卑陋不肯数汉唐。
广莫之野无何乡，我与子乐奚其将。
记京中伶人口号
作者：彭汝砺
朝代：宋
体裁：七言绝句

伶人作语近初筵，南北生灵共一天。祝愿官家千万岁，年年欢好似今年。
记使人语呈子开侍郎深之学士二兄
作者：彭汝砺
朝代：宋
体裁：七言绝句

往来道路好歌谣，不问南朝与北朝。但愿千年更万岁，欢娱长祇似今朝。
试诸葛生笔因书所怀寄诸弟
作者：彭汝砺
朝代：宋

腊雪催寒尽，春风送暖微。浪为青绶系，愁望白云飞。尘事朝朝在，乡心夜夜归。岁时如故国，忆戏老莱衣。尘土千乡阔，风波一宦微。云中鸿雁去，原上鹡鸰飞。终日青楼望，何时画鹢归。作诗聊自遣，还欲泪沾衣。后生戒轻侮，初学慎嬉游。亲膝今霜鬓，家风祇布裘。诗书起门户，文字取公侯。十上才犹拙，知音为汝忧。自别番江夜，还移楚水春。寄声何草草，流诲已谆谆。世路文章贵，人生手足亲。杜诗贾马赋，数数寄鱼鳞。寄声王与蔡，安否比何如。迢递身难接，淹延岁又除。颜渊一箪食，惠子五车书。勉就先生学，文章或起予。最忆东林桧，婆娑一槛阴。寒枝生自好，细叶长还深。记忆花香近，忧虞草蠹侵。弟兄勤爱惜，留慰百年心。最忆东林竹，萧疏入梦魂。秋枝馀凤实，春径长龙孙。声转晨风细，阴生夜月繁。几时归袂接，烂熟醉芳樽。长忆东林橘，秋深个个圆。青云众星聚，碧海万枝联。染露光相照，经霜味十全。能将洞庭种，分寄楚江边。每忆东林菊，秋风一万枝。尽饶春卉盛，不为晓霜衰。故国三年别，高朋九日期。篱边自开落，熟醉负金卮。最忆东林好，真珠细细花。沧溟分瑞色，蓬荜见春华。雨压纤枝转，风吹小叶斜。化工纤巧甚，无怪世情奢。最忆东林景，占春见早梅。仙花自潇洒，雅思不尘埃。却恐随风散，长疑带雪开。淮濆终少有，驿使亦能来。最忆东林胜，花间旧种橙。龙珠相照应，鹄壳未飞鸣。香臭先群众，龙光望太清。良庖不遐弃，亦足效和羹。最忆东林侧，花开季季同。岂无十日好，长占四时红。爱玩迷光景，偏私见化工。可嗟桃李盛，荣落独春风。鸭脚东林畔，慈亲手自栽。取心俱有实，视表独非材。白玉成千粒，红纱寄百枚。江南春去早，花复几时开。棠棣东林秀，纷纷近北堂。池荷羞叶绿，篱菊酿花黄。袅袅风前态，飘飘雨后香。读书忆兄弟，回首泪千行。二月东林胜，千花贵牡丹。笑迎春日暖，困怯晓风寒。仙子迷蓬岛，贫家富绮纨。咏思魂欲断，谁寄画图看。榴结东林秀，维扬得此栽。春风百花落，暑雨数苞开。转影临妆镜，飞香上酒杯。江淮千里远，安得一枝来。见说东林地，盆池近种莲。清风生绿水，酷日冒炎天。物外无双格，花中第一仙。即今春已到，应复叶田田。吾忆东林北，庭前巧作山。乍晴风苒苒，久雨藓班班。渔钓沧洲静，樵歌白日闲。蓬瀛仙世界，容易落人间。吾爱东林静，幽亭学结茅。风云生石谷，烟雾接林梢。短槛仙禽宿，疏棂乳燕巢。更无尘俗到，潇洒似寒郊。
试诸葛生笔因书所怀寄诸弟·其一
作者：彭汝砺
朝代：宋

腊雪催寒尽，春风送暖微。浪为青绶系，愁望白云飞。尘事朝朝在，乡心夜夜归。岁时如故国，忆戏老莱衣。
试诸葛生笔因书所怀寄诸弟·其一
作者：彭汝砺
朝代：宋

腊雪催寒尽，春风送暖微。
浪为青绶繫，愁望白云飞。
尘事朝朝在，乡心夜夜归。
岁时如故国，忆戏老莱衣。
试诸葛生笔因书所怀寄诸弟·其一七
作者：彭汝砺
朝代：宋

榴结东林秀，维扬得此栽。
春风百花落，暑雨数苞开。
转影临粧镜，飞香上酒杯。
江淮千里远，安得一枝来。
试诸葛生笔因书所怀寄诸弟·其一二
作者：彭汝砺
朝代：宋

最忆东林胜，花间旧种橙。
龙珠相照应，鹄殻未飞鸣。
香臭先羣众，龙光望太清。
良庖不遐弃，亦足效和羹。
试诸葛生笔因书所怀寄诸弟·其一五
作者：彭汝砺
朝代：宋

棠棣东林秀，纷纷近北堂。
池荷羞叶绿，篱菊酿花黄。
袅袅风前态，飘飘雨后香。
读书忆兄弟，迴首泪千行。
试诸葛生笔因书所怀寄诸弟·其一八
作者：彭汝砺
朝代：宋

见说东林地，盆池近种莲。
清风生绿水，酷日冒炎天。
物外无双格，花中第一仙。
即今春已到，应復叶田田。
试诸葛生笔因书所怀寄诸弟·其一四
作者：彭汝砺
朝代：宋

鸭脚东林畔，慈亲手自栽。
取心俱有实，视表独非材。
白玉成千粒，红纱寄百枚。
江南春去早，花復几时开。
试诸葛生笔因书所怀寄诸弟·其七
作者：彭汝砺
朝代：宋

最忆东林竹，萧疏入梦魂。
秋枝余凤实，春径长龙孙。
声转晨风细，阴生夜月繁。
几时归袂接，烂熟醉芳樽。
试诸葛生笔因书所怀寄诸弟·其七
作者：彭汝砺
朝代：宋

最忆东林竹，萧疏入梦魂。秋枝馀凤实，春径长龙孙。声转晨风细，阴生夜月繁。几时归袂接，烂熟醉芳樽。
试诸葛生笔因书所怀寄诸弟·其三
作者：彭汝砺
朝代：宋
体裁：五言律诗

后生戒轻侮，初学慎嬉游。亲膝今霜鬓，家风祇布裘。诗书起门户，文字取公侯。十上才犹拙，知音为汝忧。
试诸葛生笔因书所怀寄诸弟·其九
作者：彭汝砺
朝代：宋

每忆东林菊，秋风一万枝。尽饶春卉盛，不为晓霜衰。故国三年别，高朋九日期。篱边自开落，熟醉负金卮。
试诸葛生笔因书所怀寄诸弟·其九
作者：彭汝砺
朝代：宋

每忆东林菊，秋风一万枝。
尽饶春卉盛，不为晓霜衰。
故国三年别，高朋九日期。
篱边自开落，熟醉负金巵。
试诸葛生笔因书所怀寄诸弟·其二
作者：彭汝砺
朝代：宋
体裁：五言律诗

尘土千乡阔，风波一宦微。云中鸿雁去，原上鹡鸰飞。终日青楼望，何时画鹢归。作诗聊自遣，还欲泪沾衣。
试诸葛生笔因书所怀寄诸弟·其二〇
作者：彭汝砺
朝代：宋

吾爱东林静，幽亭学结茅。
风云生石谷，烟雾接林梢。
短槛仙禽宿，疏櫺乳燕巢。
更无尘俗到，潇洒似寒郊。
试诸葛生笔因书所怀寄诸弟·其二十
作者：彭汝砺
朝代：宋

吾爱东林静，幽亭学结茅。风云生石谷，烟雾接林梢。短槛仙禽宿，疏棂乳燕巢。更无尘俗到，潇洒似寒郊。
试诸葛生笔因书所怀寄诸弟·其五
作者：彭汝砺
朝代：宋
体裁：五言律诗

寄声王与蔡，安否比何如。迢递身难接，淹延岁又除。颜渊一箪食，惠子五车书。勉就先生学，文章或起予。
试诸葛生笔因书所怀寄诸弟·其八
作者：彭汝砺
朝代：宋

长忆东林橘，秋深个个圆。青云众星聚，碧海万枝联。染露光相照，经霜味十全。能将洞庭种，分寄楚江边。
试诸葛生笔因书所怀寄诸弟·其八
作者：彭汝砺
朝代：宋

长忆东林橘，秋深箇箇圆。
青云众星聚，碧海万枝联。
染露光相照，经霜味十全。
能将洞庭种，分寄楚江边。
试诸葛生笔因书所怀寄诸弟·其六
作者：彭汝砺
朝代：宋
体裁：五言律诗

最忆东林桧，婆娑一槛阴。寒枝生自好，细叶长还深。记忆花香近，忧虞草蠹侵。弟兄勤爱惜，留慰百年心。
试诸葛生笔因书所怀寄诸弟·其十
作者：彭汝砺
朝代：宋
体裁：五言律诗

最忆东林好，真珠细细花。沧溟分瑞色，蓬荜见春华。雨压纤枝转，风吹小叶斜。化工纤巧甚，无怪世情奢。
试诸葛生笔因书所怀寄诸弟·其十一
作者：彭汝砺
朝代：宋
体裁：五言律诗

最忆东林景，占春见早梅。仙花自潇洒，雅思不尘埃。却恐随风散，长疑带雪开。淮濆终少有，驿使亦能来。
试诸葛生笔因书所怀寄诸弟·其十七
作者：彭汝砺
朝代：宋

榴结东林秀，维扬得此栽。春风百花落，暑雨数苞开。转影临妆镜，飞香上酒杯。江淮千里远，安得一枝来。
试诸葛生笔因书所怀寄诸弟·其十三
作者：彭汝砺
朝代：宋
体裁：五言律诗

最忆东林侧，花开季季同。岂无十日好，长占四时红。爱玩迷光景，偏私见化工。可嗟桃李盛，荣落独春风。
试诸葛生笔因书所怀寄诸弟·其十九
作者：彭汝砺
朝代：宋
体裁：五言律诗

吾忆东林北，庭前巧作山。乍晴风苒苒，久雨藓班班。渔钓沧洲静，樵歌白日闲。蓬瀛仙世界，容易落人间。
试诸葛生笔因书所怀寄诸弟·其十二
作者：彭汝砺
朝代：宋

最忆东林胜，花间旧种橙。龙珠相照应，鹄壳未飞鸣。香臭先群众，龙光望太清。良庖不遐弃，亦足效和羹。
试诸葛生笔因书所怀寄诸弟·其十五
作者：彭汝砺
朝代：宋

棠棣东林秀，纷纷近北堂。池荷羞叶绿，篱菊酿花黄。袅袅风前态，飘飘雨后香。读书忆兄弟，回首泪千行。
试诸葛生笔因书所怀寄诸弟·其十八
作者：彭汝砺
朝代：宋

见说东林地，盆池近种莲。清风生绿水，酷日冒炎天。物外无双格，花中第一仙。即今春已到，应复叶田田。
试诸葛生笔因书所怀寄诸弟·其十六
作者：彭汝砺
朝代：宋
体裁：五言律诗

二月东林胜，千花贵牡丹。笑迎春日暖，困怯晓风寒。仙子迷蓬岛，贫家富绮纨。咏思魂欲断，谁寄画图看。
试诸葛生笔因书所怀寄诸弟·其十四
作者：彭汝砺
朝代：宋

鸭脚东林畔，慈亲手自栽。取心俱有实，视表独非材。白玉成千粒，红纱寄百枚。江南春去早，花复几时开。
试诸葛生笔因书所怀寄诸弟·其四
作者：彭汝砺
朝代：宋
体裁：五言律诗

自别番江夜，还移楚水春。寄声何草草，流诲已谆谆。世路文章贵，人生手足亲。杜诗贾马赋，数数寄鱼鳞。
诗呈季友殿丞因寄正父兄
作者：彭汝砺
朝代：宋

寂寂门无车马尘，故人相过觉情亲。
焉知轩冕金朱贵，不笑虀盐藜苋贫。
看月纵吟颐阁夜，插花沉醉鑑亭春。
白头想嘆童儿事，浑属溪边自在身。
诗呈季友殿丞因寄正父兄
作者：彭汝砺
朝代：宋

寂寂门无车马尘，故人相过觉情亲。焉知轩冕金朱贵，不笑齑盐藜苋贫。看月纵吟颐阁夜，插花沉醉鉴亭春。白头想叹童儿事，浑属溪边自在身。
诗寄兄长并示十二十四舍弟
作者：彭汝砺
朝代：宋

去年马走途中雪，今日舟行湖上风。吾分自天俱有定，此忧如水自无穷。谁知云汉双飞雁，自笑江湖一断蓬。祇有綵衣情最乐，复嗟不与弟兄同。
诗寄兄长并示十二十四舍弟
作者：彭汝砺
朝代：宋

去年马走途中雪，今日舟行湖上风。
吾分自天俱有定，此忧如水自无穷。
谁知云汉双飞雁，自笑江湖一断蓬。
祇有綵衣情最乐，復嗟不与弟兄同。
诗示庭佐弟
作者：彭汝砺
朝代：宋
体裁：五言律诗

世味祇如此，消忧奚所娱。心烦多恶酒，眼病顿捐书。倦倚筇枝竹，寒围木火炉。公宁机械废，我拙笑公愚。
诸君江步以病不能从走笔寄之
作者：彭汝砺
朝代：宋

烦君仔细数江峦，风物如今总几般。
永夜水声应自得，新秋月色好谁看。
沙禽静敛双飞翼，鱼艇空余一钓竿。
诗力有穷情不尽，更凭收拾向毫端。
诸君江步以病不能从走笔寄之
作者：彭汝砺
朝代：宋

烦君仔细数江峦，风物如今总几般。永夜水声应自得，新秋月色好谁看。沙禽静敛双飞翼，鱼艇空馀一钓竿。诗力有穷情不尽，更凭收拾向毫端。
诸君约归日
作者：彭汝砺
朝代：宋

黄金束带锦貂裘，白发追随每自羞。已见冰澌流碧水，遥知春色满皇州。红开金谷楼前面，绿暗玉津池上头。衰病到家应稍健，为公须醉百金瓯。
诸君约归日
作者：彭汝砺
朝代：宋

黄金束带锦貂裘，白髮追随每自羞。
已见冰澌流碧水，遥知春色满皇州。
红开金谷楼前面，绿暗玉津池上头。
衰病到家应稍健，为公须醉百金瓯。
读书
作者：彭汝砺
朝代：宋
体裁：七言律诗

读书虽苦亦何知，仕宦纷纷强此时。旧学望君真短短，新诗爱我已枝枝。清生野槛晨风远，暖度山窗昼日迟。出处从今能自卜，不庸蓍蔡已无疑。
读史
作者：彭汝砺
朝代：宋

娄敬脱挽辂，独建金城安。韩信出羁旅，遽上将军坛。谋出万乘惊，名飞百夫叹。丈夫松桂姿，直气虹霓蟠。得时树功业，未谢娄与韩。
读史
作者：彭汝砺
朝代：宋

娄敬脱輓辂，独建金城安。
韩信出羁旅，遽上将军坛。
谋出万乘惊，名飞百夫叹。
丈夫松桂姿，直气虹霓蟠。
得时树功业，未谢娄与韩。
读孟子
作者：彭汝砺
朝代：宋

饱食无庸近素餐，低徊还恐似墦间。黄昏一读遗编尽，梦寐清风亦厚颜。洙泗三千弟子贤，行藏独许一颜渊。先生出处俱天意，无怪公孙尚间然。
读孟子·其一
作者：彭汝砺
朝代：宋
体裁：七言绝句

饱食无庸近素餐，低徊还恐似墦间。黄昏一读遗编尽，梦寐清风亦厚颜。
读孟子·其二
作者：彭汝砺
朝代：宋
体裁：七言绝句

洙泗三千弟子贤，行藏独许一颜渊。先生出处俱天意，无怪公孙尚间然。
读张华传
作者：彭汝砺
朝代：宋

堂堂才业世无邻，坐揖荆吴属晋民。当日若知诛嬖妾，英魂未必死奸臣。尚能博识周群物，谁使无谋卫一身。典午基图从此殆，开编令我涕沾巾。
读张华传
作者：彭汝砺
朝代：宋

堂堂才业世无邻，坐揖荆吴属晋民。
当日若知诛嬖妾，英魂未必死姦臣。
尚能博识周羣物，谁使无谋卫一身。
典午基图从此殆，开编令我涕沾巾。
谅闇闻笛
作者：彭汝砺
朝代：宋
体裁：古风

夜闻孤笛城头上，少年侧听成惆怅。明月纷纷送忧咽，清风点点来悽怆。鼎湖梦短飞不到，苍梧望断目几耗。此身犬马贱徒劳，君德岳山崇未报。
谢公权赐蜀笺
作者：彭汝砺
朝代：宋
体裁：七言律诗

君得奇笺自蜀溪，缄封密密寄幽栖。香销翠玉花枝软，影落青云凤翼低。书橐一朝丰绮绣，诗心半夜振虹霓。报之重愧无琼玖，强拾刍言细细题。
谢德华惠牡丹因招同官会饮
作者：彭汝砺
朝代：宋
体裁：七言绝句

交情淡薄爱天真，亲寄韶容到窭贫。便乞诸公城壁饮，风前同醉一枝春。
谨次知县奉议
作者：彭汝砺
朝代：宋
体裁：七言律诗

早日苍茫杳霭中，绣衣綵旆照花骢。路从古汴聊分北，家在琅琊更近东。大野晓行千嶂月，长河朝济一帆风。赐环不独邦人愿，名字从来重两宫。
谷城溪亭
作者：彭汝砺
朝代：宋
体裁：七言律诗

谷国有亭溪水边，税车安寝不无缘。芰荷苒苒双飞鸟，芦苇深深一钓船。故国寄声无去雁，他乡催泪有啼蝉。江山亦为行人动，六月寒风正凛然。
谷隠寺
作者：彭汝砺
朝代：宋
体裁：古风

楼台寄山巅，屹屹与云齐。登临览昭旷，感慨发悲悽。西顾隆中庐，北睨汉阴畦。愿言脱樊笼，超然此幽栖。
豫章彭真人观
作者：彭汝砺
朝代：宋

药炉几日就丹砂，流出仙源万里赊。及物从来多隐德，功成知不在吞霞。重云隐隐即吾家，竹影松阴一径赊。坐久肺肠清似觉，远心飞去出云霞。
豫章彭真人观·其一
作者：彭汝砺
朝代：宋

药炉几日就丹砂，流出仙源万里赊。及物从来多隐德，功成知不在吞霞。
豫章彭真人观·其一
作者：彭汝砺
朝代：宋

药炉几日就丹砂，流出仙源万里赊。
及物从来多隠德，功成知不在吞霞。
豫章彭真人观·其二
作者：彭汝砺
朝代：宋

重云隐隐即吾家，竹影松阴一径赊。坐久肺肠清似觉，远心飞去出云霞。
豫章彭真人观·其二
作者：彭汝砺
朝代：宋

重云隠隠即吾家，竹影松阴一径赊。
坐久肺肠清似觉，远心飞去出云霞。
贺兄长有子
作者：彭汝砺
朝代：宋
体裁：七言律诗

鳷鹊曾将喜信来，奇祥昨夜出珠胎。一枝始得龙孙贵，万里看成骥子材。道路笑临诗首首，庭帏欢上酒杯杯。风吹消息归江国，老稚应须眼为开。
赋刘令公署双头芍药
作者：彭汝砺
朝代：宋
体裁：古风

花容人所怜，花意我独知。雨露三月春，齐荣一纤枝。并立无妒心，相逢况芳时。长同白日照，不为颠风离。世情正暌乖，因赋芍药诗。
赋朱令水渠
作者：彭汝砺
朝代：宋

宣城貌古心亦老，自夸渠成非草草。
始挈孤忠犯众仇，此身弃绝甘夷岛。
异言塞尽流始通，大功成就民斯保。
天子虚心问民利，利如此渠亦须宝。
赋朱令水渠
作者：彭汝砺
朝代：宋

宣城貌古心亦老，自誇渠成非草草。始挈孤忠犯众仇，此身弃绝甘夷岛。异言塞尽流始通，大功成就民斯保。天子虚心问民利，利如此渠亦须宝。
赋环翠轩池鸂鶒
作者：彭汝砺
朝代：宋

池轩澄澈岸花熏，吾爱微禽独此存。
野性尚思江海逸，灵心应识稻粱恩。
春风鼓舞波涛绿，夜月栖迟藻荇繁。
沙雁溪鳬应羡汝，光辉终日望华轩。
赋环翠轩池鸂鶒
作者：彭汝砺
朝代：宋

池轩澄澈岸花薰，吾爱微禽独此存。野性尚思江海逸，灵心应识稻粱恩。春风鼓舞波涛绿，夜月栖迟藻荇繁。沙雁溪凫应羡汝，光辉终日望华轩。
赠仲至
作者：彭汝砺
朝代：宋

愁忧平日漫纷纷，浅俗何能补上闻。欲乞一舟江海去，听君功业上青云。倒囷虚廪出珠玑，万事从容指是非。世有贾生人未识，漫闻流涕欲沾衣。
赠仲至·其一
作者：彭汝砺
朝代：宋
体裁：七言绝句

愁忧平日漫纷纷，浅俗何能补上闻。欲乞一舟江海去，听君功业上青云。
赠仲至·其二
作者：彭汝砺
朝代：宋
体裁：七言绝句

倒囷虚廪出珠玑，万事从容指是非。世有贾生人未识，漫闻流涕欲沾衣。
赠去华学士
作者：彭汝砺
朝代：宋
体裁：七言律诗

射策熙宁第二人，十年青绶困京尘。声名未误如椽笔，宠辱何疑是梦身。壮志自能探虎穴，危言更看逆龙鳞。美才何但膺门客，观国今时正利宾。
赠君俞茶盂
作者：彭汝砺
朝代：宋

人心一何巧，得泥自山隅。运泥置盘中，百转成双盂。粹质淹雪霜，清辉夺璠玙。精明绝隐匿，洁白无瑕污。殷勤持赠君，意似生束刍。
赠君俞茶盂
作者：彭汝砺
朝代：宋

人心一何巧，得泥自山隅。
运泥置盘中，百转成双盂。
粹质淹雪霜，清辉夺璠玙。
精明绝隠匿，洁白无瑕污。
殷勤持赠君，意似生束刍。
赠潘山人
作者：彭汝砺
朝代：宋
体裁：五言律诗

病卧沧江侧，惊逢长者车。亦如齐扁鹊，能起蜀相如。惠饮囊中药，功窥肘后书。微吟赠行色，犹胜百车渠。
赠陈扩秀才
作者：彭汝砺
朝代：宋
体裁：七言律诗

原宪家无金玉储，生涯惟有一床书。众人清论谁知子，终日高谈谢起予。叔夜未尝闻喜愠，伟容如不辨亲疏。丈夫当重功名计，天子重阍好曳裾。
走笔和萧推官迎提举承议
作者：彭汝砺
朝代：宋

青山远远水回回，初见钟陵城上台。将迎不独儿童喜，杨柳看人亦眼开。画舫急随江上鸥，犹嗟不及水先流。欲知今日陈雷社，不数当时李郭舟。
走笔和萧推官迎提举承议·其一
作者：彭汝砺
朝代：宋
体裁：七言绝句

青山远远水回回，初见钟陵城上台。将迎不独儿童喜，杨柳看人亦眼开。
走笔和萧推官迎提举承议·其二
作者：彭汝砺
朝代：宋
体裁：七言绝句

画舫急随江上鸥，犹嗟不及水先流。欲知今日陈雷社，不数当时李郭舟。
路人有弃其子者因作是诗予时奉使湖外
作者：彭汝砺
朝代：宋
体裁：四言诗

彼呱呱者，其孰弃之。彼嬛嬛者，其孰收之。彼禽何知，能字其雏。飞前则顾，饥啄则呼。孰谓斯人，禽之不如。彼雏之微，皆得所依。婉娩其音，婆娑其衣。孰谓斯人，乃独无归。我号斯言，以告采诗。
轻舟
作者：彭汝砺
朝代：宋

轻舟入深川，钝驹陟高山。胡为弃安乐，轻去趋险艰。一身事业荒，双亲鬓发斑。思之不远虑，览照胡为颜。
轻舟
作者：彭汝砺
朝代：宋

轻舟入深川，钝驹陟高山。
胡为弃安乐，轻去趋险艰。
一身事业荒，双亲鬓髮斑。
思之不远虑，览照胡为颜。
过右北平
作者：彭汝砺
朝代：宋
体裁：七言绝句

太平天子不言兵，拥节来经右北平。论将无人思李广，笑谈樽俎倚儒生。
过墨斗岭闻鸟声似子规而其形非是
作者：彭汝砺
朝代：宋
体裁：七言绝句

有鸟羽毛非子规，向人如道不如归。使轺不用君多劝，未到归心已似飞。
过岭上
作者：彭汝砺
朝代：宋
体裁：七言律诗

山幽渐失尘埃路，势险方知造物功。岩溜飞光动天上，樵斤遗响落云中。烟迷曲岛千峰细，日转寰区万里空。安得谪仙来并此，醉浮风驭过蟾宫。
过扬澜
作者：彭汝砺
朝代：宋
体裁：五言律诗

路入扬澜险，心魂独惘然。秋风浪飞屋，春雨水弥天。一叶渔翁艇，千钧客子船。相争蜗角利，平地看深渊。
过石头镇寄文渊
作者：彭汝砺
朝代：宋

夕阳却度石头溪，万事伤怀欲泪垂。谢氏游山行着屐，严公送酒立还诗。容颜不少如前日，景物犹多似旧时。匹马瞻相无尽意，双泉想像不胜悲。
过石头镇寄文渊·其一
作者：彭汝砺
朝代：宋
体裁：七言绝句

夕阳却度石头溪，万事伤怀欲泪垂。谢氏游山行着屐，严公送酒立还诗。
过石头镇寄文渊·其二
作者：彭汝砺
朝代：宋
体裁：七言绝句

容颜不少如前日，景物犹多似旧时。匹马瞻相无尽意，双泉想像不胜悲。
过紫金山
作者：彭汝砺
朝代：宋
体裁：七言律诗

薄晚迟留问旧山，尘埃敢意紫金丹。云生石眼千年润，风出云稍五月寒。下蔡涂泥沾马足，长淮风浪触渔竿。八公更有威灵在，簿领应须笑贱官。
过虎北口始闻鸡
作者：彭汝砺
朝代：宋

雪余天色更清明，野店忽闻鷄一声。
地里山川从禹画，人情风俗近燕京。
渔阳父老尚垂涕，燕颔将军谁请缨。
容覆不分南与北，方知圣德与天平。
过虎北口始闻鸡
作者：彭汝砺
朝代：宋

雪馀天色更清明，野店忽闻鸡一声。地里山川从禹画，人情风俗近燕京。渔阳父老尚垂涕，燕颔将军谁请缨。容覆不分南与北，方知圣德与天平。
过陶太尉庙
作者：彭汝砺
朝代：宋
体裁：七言律诗

刘石纷纭正忧戈，尽心收得晋山河。巍巍功业能如此，藉藉浮言意若何。风雨旧祠藏石壁，丹青遗像落江波。黄昏欲作溪头钓，愿丐当时壁上梭。
运使仲谋去年冬入钟陵后八日予有鄱阳之行至仲春壬子归后七日仲谋有庐陵之行至孟夏戊申归前端午一日予有丹阳之行书呈运使仲谋丈
作者：彭汝砺
朝代：宋
体裁：七言绝句

游从每笑未经旬，祇有为僚分已亲。自古论交何待久，白头往往却如新。
送上官察院归闽中
作者：彭汝砺
朝代：宋
体裁：古风

南山幽幽，非可陵之丘。渊渊其渊，非潢污之泉。我徒以趋，君假我以车。我泳而游，君载我以舟。君行未至，我心非乐。君去不迟，如之何勿思。是用作歌，以告吾怀。
送云居佛印禅师诗五首并偈
作者：彭汝砺
朝代：宋

稍涉诸方问所归，自怜三十七年非。师言本自无非处，浑是真如第一机。禅师谈实不谈虚，亦有文章水不如。自说金鎞元不用，谁云价重百车渠。翠藤老木抱千山，行色归心各等闲。恰似白云多自在，不同飞鸟倦知还。细磨密衲作袈裟，曲水遥岑宛转花。海外梯航输佛土，日边缄鐍赐禅家。百花众宝细庄严，不是青州旧布衫。满载天香浮远水，遥分春色下层岩。
送云居佛印禅师诗五首并偈·其一
作者：彭汝砺
朝代：宋
体裁：七言绝句

稍涉诸方问所归，自怜三十七年非。师言本自无非处，浑是真如第一机。
送云居佛印禅师诗五首并偈·其三
作者：彭汝砺
朝代：宋
体裁：七言绝句

翠藤老木抱千山，行色归心各等闲。恰似白云多自在，不同飞鸟倦知还。
送云居佛印禅师诗五首并偈·其二
作者：彭汝砺
朝代：宋
体裁：七言绝句

禅师谈实不谈虚，亦有文章水不如。自说金鎞元不用，谁云价重百车渠。
送云居佛印禅师诗五首并偈·其五
作者：彭汝砺
朝代：宋
体裁：七言绝句

百花众宝细庄严，不是青州旧布衫。满载天香浮远水，遥分春色下层岩。
送云居佛印禅师诗五首并偈·其六
作者：彭汝砺
朝代：宋

佛印电目海潮音，貌古瘦瘁如孤松。
心已了达诸佛相，酬酢纵横无滞碍。
以大慈悲为演说，登阐沈幽度众生。
至第一义而不传，而无一义不传者。
我今焚香讚叹礼，十方国土即闻知。
愿师与我及众生，一切长在真实地。
送云居佛印禅师诗五首并偈·其六
作者：彭汝砺
朝代：宋

佛印电目海潮音，貌古瘦瘁如孤松。心已了达诸佛相，酬酢纵横无滞碍。以大慈悲为演说，登阐沈幽度众生。至第一义而不传，而无一义不传者。我今焚香赞叹礼，十方国土即闻知。愿师与我及众生，一切长在真实地。
送云居佛印禅师诗五首并偈·其四
作者：彭汝砺
朝代：宋
体裁：七言绝句

细磨密衲作袈裟，曲水遥岑宛转花。海外梯航输佛土，日边缄鐍赐禅家。
送元博县丞还浙忠甫沈翊还鄱阳
作者：彭汝砺
朝代：宋
体裁：五言律诗

汴水昼夜落，客心朝夕飞。君舟虽独往，吾梦亦同归。山色藏星渚，风清梦钓矶。乐游难并得，人事固多违。
送刘器之待制知真定府
作者：彭汝砺
朝代：宋

时平谋帅重，侍从辍名卿。龙种三千骑，虬髯十万兵。红莲王俭幕，细柳亚夫营。列道诸侯谒，还乡故老迎。试询三将宅，应过五梁城。莫乐潭园胜，难忘魏阙情。守株嗟我老，杖钺壮公行。祇恐非朝夕，君王召贾生。
送刘器之待制知真定府
作者：彭汝砺
朝代：宋

时平谋帅重，侍从辍名卿。
龙种三千骑，虬髯十万兵。
红莲王俭幙，细柳亚夫营。
列道诸侯谒，还乡故老迎。
试询三将宅，应过五梁城。
莫乐潭园胜，难忘魏阙情。
守株嗟我老，杖钺壮公行。
祇恐非朝夕，君王召贾生。
送叔宜
作者：彭汝砺
朝代：宋
体裁：五言律诗

地近梅开早，溪深柳放迟。可怜春到处，恰值汝归时。衰晚疲奔走，羁栖恨别离。祇因明夜梦，千里亦相随。
送叶亨仲
作者：彭汝砺
朝代：宋

太学声名二十年，词场少以一当千。王良仅可使执辔，祖逖岂容争着鞭。文字莫愁蒙酱瓿，功名欲看勒燕然。故人相见如相问，为说萧条雪满颠。
送叶亨仲
作者：彭汝砺
朝代：宋

太学声名二十年，词场少以一当千。
王良仅可使执辔，祖逖岂容争着鞭。
文字莫愁蒙醤瓿，功名欲看勒燕然。
故人相见如相问，为说萧条雪满颠。
送叶宪
作者：彭汝砺
朝代：宋

棠棣荣何盛，皇华节更尊。雨深鸿雁泽，春满脊令原。载锡康侯马，重吹伯氏埙。从来公恺悌，狱讼看平反。老大愁相别，纷纷鬓欲斑。雨封明月峡，水碍白盐山。迢递看持节，逡巡听赐环。西江如箭急，数寄尺书还。
送叶宪·其一
作者：彭汝砺
朝代：宋
体裁：五言律诗

棠棣荣何盛，皇华节更尊。雨深鸿雁泽，春满脊令原。载锡康侯马，重吹伯氏埙。从来公恺悌，狱讼看平反。
送叶宪·其二
作者：彭汝砺
朝代：宋
体裁：五言律诗

老大愁相别，纷纷鬓欲斑。雨封明月峡，水碍白盐山。迢递看持节，逡巡听赐环。西江如箭急，数寄尺书还。
送君宜之临城簿二首
作者：彭汝砺
朝代：宋

人之与万物，异名而同体。贵贱何以殊，知与不知尔。知之莫如学，学莫如修己。汝学自有得，愿言惟不已。不已须自到，不到由中止。请观为田者，日夜服耒耜。久之田自熟，其入须倍蓰。至于耕耘废，稂莠败穈芑。常时不用力，畬穫终无几。予与尔知田，肆言聊及此。事贤如事亲，敬长如敬兄。读书如吃饭，近欲如近兵。百事总欲是，一言不可轻。汝能慎于初，更欲观厥成。仲兮舍予南，汝今复北去。南北牵我梦，终夕无定处。但寄两眼泪，为君衣上露。会知老者心，从尔无早暮。
送君宜之临城簿二首·其一
作者：彭汝砺
朝代：宋
体裁：古风

人之与万物，异名而同体。贵贱何以殊，知与不知尔。知之莫如学，学莫如修己。汝学自有得，愿言惟不已。不已须自到，不到由中止。请观为田者，日夜服耒耜。久之田自熟，其入须倍蓰。至于耕耘废，稂莠败穈芑。常时不用力，畬穫终无几。予与尔知田，肆言聊及此。
送君宜之临城簿二首·其二
作者：彭汝砺
朝代：宋

事贤如事亲，敬长如敬兄。读书如吃饭，近欲如近兵。百事总欲是，一言不可轻。汝能慎于初，更欲观厥成。仲兮舍予南，汝今复北去。南北牵我梦，终夕无定处。但寄两眼泪，为君衣上露。会知老者心，从尔无早暮。
送君宜之临城簿二首·其二
作者：彭汝砺
朝代：宋

事贤如事亲，敬长如敬兄。
读书如吃饭，近欲如近兵。
百事总欲是，一言不可轻。
汝能慎于初，更欲观厥成。
仲兮舍予南，汝今復北去。
南北牵我梦，终夕无定处。
但寄两眼泪，为君衣上露。
会知老者心，从尔无早暮。
送君时
作者：彭汝砺
朝代：宋

思亲一日如三岁，去家十舍如万里。
投明叔也欲别我，枕上闻鷄泪如洗。
丈夫盖棺事则已，君虽白髮犹壮齿。
奚惭折腰五斗米，三釜及亲胡不喜。
弧桑蓬矢射四方，男子生来志如此。
送君时
作者：彭汝砺
朝代：宋

思亲一日如三岁，去家十舍如万里。投明叔也欲别我，枕上闻鸡泪如洗。丈夫盖棺事则已，君虽白发犹壮齿。奚惭折腰五斗米，三釜及亲胡不喜。弧桑蓬矢射四方，男子生来志如此。
送君时
作者：彭汝砺
朝代：宋

未晓乾坤大，能容此类蕃。连云障飞翼，穴石聚遗根。篮缕谁家子，奔忙几处村。焉知神圣意，饥渴念元元。
送君时
作者：彭汝砺
朝代：宋

未晓干坤大，能容此类蕃。
连云障飞翼，穴石聚遗根。
篮缕谁家子，奔忙几处村。
焉知神圣意，饥渴念元元。
送君时东归夜宿城外并桥上·其一
作者：彭汝砺
朝代：宋
体裁：七言绝句

疏疏星月帖云浮，槐叶风声已转秋。欲寄归帆终未得，徒分心逐水东流。
送君时东归夜宿城外并桥上·其二
作者：彭汝砺
朝代：宋
体裁：七言律诗

虹蜺盘泊宿河阴，气势凌空几百寻。月近浑如天上坐，风来不见世间音。吾衰祇有临渊惧，尔壮能无题柱心。病眼昏昏长似雾，不堪频泪欲分襟。
送吴县丞
作者：彭汝砺
朝代：宋

四十青衫似老翁，作官不似作诗工。身追鸿鹄云霄外，手缚鲸鲵波浪中。俊敏今非无李白，沉深古自有扬雄。和声直可奏宗庙，叹息无人知爨桐。
送吴县丞
作者：彭汝砺
朝代：宋

四十青衫似老翁，作官不似作诗工。
身追鸿鹄云霄外，手缚鲸鲵波浪中。
俊敏今非无李白，沉深古自有扬雄。
和声直可奏宗庙，嘆息无人知爨桐。
送吴子正赴召
作者：彭汝砺
朝代：宋

主上登前烈，宗丞用老儒。饮冰宵去楚，衣锦昼归吴。饯别成游寺，乘欢更泛湖。固难逢邂逅，能复惜踟蹰。道路春初好，山原日未晡。云中山隐约，野外水萦纡。洒落倾贤范，荒淫看伯图。故园馀壮观，遗址入荒芜。桧柏高千尺，松杉耸万株。轻风花散漫，细雨草沾濡。簿领容休暇，形骸外絷拘。纵横棋有力，礼乐酒无踰。一鹗冲高汉，双轮上坦途。道途留绝咏，宣室得明谟。自昔行犹蹇，于今用可需。愿言思本末，无用较锱铢。仕路诚相照，年家契自殊。几成嵇叔懒，敢谓孟轲迂。陋学真胶柱，危踪近跋胡。应须寄珠玉，方愿刻肌肤。
送吴子正赴召
作者：彭汝砺
朝代：宋

主上登前烈，宗丞用老儒。
饮冰宵去楚，衣锦昼归吴。
饯别成游寺，乘欢更泛湖。
固难逢邂逅，能復惜踟蹰。
道路春初好，山原日未晡。
云中山隠约，野外水萦纡。
洒落倾贤范，荒淫看伯图。
故园余壮观，遗址入荒芜。
桧柏高千尺，松杉耸万株。
轻风花散漫，细雨草沾濡。
簿领容休暇，形骸外絷拘。
纵横棋有力，礼乐酒无踰。
一鹗冲高汉，双轮上坦途。
道途留绝咏，宣室得明谟。
自昔行犹蹇，于今用可需。
愿言思本末，无用较锱铢。
仕路诚相照，年家契自殊。
几成嵇叔懒，敢谓孟轲迂。
陋学真胶柱，危踪近跋胡。
应须寄珠玉，方愿刻肌肤。
送周掾赴阙
作者：彭汝砺
朝代：宋
体裁：七言律诗

白驹一掷起尘埃，紫凤高鶱出草莱。盛德日随流水远，清声时逐好风来。百年正属文明际，万事犹须干济才。荐牍几多闻九极，宠章何日下三台。
送周朝议赴郢
作者：彭汝砺
朝代：宋

岩石沧洲一水涯，画船几夜宿芦花。芭蕉山谷灵峰寺，龟鹤池塘梅福家。今日岂应无白雪，当时亦未见皇华。兵厨且善为冰酒，当为公浮八月槎。驱马悠悠何所之，岘山南去习家池。莲花可爱肌如雪，鸥鸟何为鬓亦丝。一叶林头秋到处，片云溪上雨来时。公方紫绶金章贵，可要山公白接䍦。
送周朝议赴郢·其一
作者：彭汝砺
朝代：宋
体裁：七言律诗

岩石沧洲一水涯，画船几夜宿芦花。芭蕉山谷灵峰寺，龟鹤池塘梅福家。今日岂应无白雪，当时亦未见皇华。兵厨且善为冰酒，当为公浮八月槎。
送周朝议赴郢·其二
作者：彭汝砺
朝代：宋
体裁：七言律诗

驱马悠悠何所之，岘山南去习家池。莲花可爱肌如雪，鸥鸟何为鬓亦丝。一叶林头秋到处，片云溪上雨来时。公方紫绶金章贵，可要山公白接䍦。
送和仲
作者：彭汝砺
朝代：宋
体裁：五言律诗

心因行已老，事更与心违。恶景多离合，浮生半是非。愁闻南浦雁，梦采北山薇。昨日见之子，问予胡不归。
送和仲
作者：彭汝砺
朝代：宋

远宦无情思，君来慰病容。棣华开韡韡，鸣雁去雍雍。天上张公子，云间陆士龙。圣门多阃奥，更愿与君从。
送和仲
作者：彭汝砺
朝代：宋

远宦无情思，君来慰病容。
棣华开韡韡，鸣雁去雝雝。
天上张公子，云间陆士龙。
圣门多阃奥，更愿与君从。
送太守舒郎中赴阙
作者：彭汝砺
朝代：宋

英谋一发破昏冥，道路喁喁侧耳听。千里啸歌趋雨露，百胥奸猾避雷霆。闾阎有让风长暖，囹圄无尘草自青。朝罢雍容问民瘼，愿言康乐上宸庭。陋迹迟回寂寞滨，欲闻高谊叹无津。声华未及膺门客，揖让犹皆蜀守民。白日忽收千里诏，清风长挟万家春。穷途倾眷陶钧力，吟尽肝肠一惨神。解郡西南促去程，扁舟西下照江明。旌麾益近青云路，剑佩行朝白玉京。势位久淹犹郡国，光华此去即公卿。山林愿听功名起，野拙犹能颂治声。
送太守舒郎中赴阙·其一
作者：彭汝砺
朝代：宋

英谋一发破昏冥，道路喁喁侧耳听。千里啸歌趋雨露，百胥奸猾避雷霆。闾阎有让风长暖，囹圄无尘草自青。朝罢雍容问民瘼，愿言康乐上宸庭。
送太守舒郎中赴阙·其一
作者：彭汝砺
朝代：宋

英谋一发破昏冥，道路喁喁侧耳听。
千里啸歌趋雨露，百胥姦猾避雷霆。
闾阎有让风长暖，囹圄无尘草自青。
朝罢雍容问民瘼，愿言康乐上宸庭。
送太守舒郎中赴阙·其三
作者：彭汝砺
朝代：宋
体裁：七言律诗

解郡西南促去程，扁舟西下照江明。旌麾益近青云路，剑佩行朝白玉京。势位久淹犹郡国，光华此去即公卿。山林愿听功名起，野拙犹能颂治声。
送太守舒郎中赴阙·其二
作者：彭汝砺
朝代：宋

陋迹迟回寂寞滨，欲闻高谊叹无津。声华未及膺门客，揖让犹皆蜀守民。白日忽收千里诏，清风长挟万家春。穷途倾眷陶钧力，吟尽肝肠一惨神。
送太守舒郎中赴阙·其二
作者：彭汝砺
朝代：宋

陋迹迟迴寂寞滨，欲闻高谊嘆无津。
声华未及膺门客，揖让犹皆蜀守民。
白日忽收千里诏，清风长挟万家春。
穷途倾睠陶钧力，吟尽肝肠一惨神。
送子开侍郎出守徐州
作者：彭汝砺
朝代：宋
体裁：七言律诗

彭城事事似南都，顷岁曾分刺史符。吏治甚惭前有召，民谣更愧昔无襦。最思凤沼凤凰集，还见雁池鸿雁孤。万事我今无一乐，扁舟归梦满江湖。
送子文赴阙
作者：彭汝砺
朝代：宋

槿花时态甘相失，金玉交情喜独亲。慷慨有心探虎穴，邅回无计附龙鳞。君方奋翼青冥上，我即潜舟寂寞滨。从事功名有馀力，勉为书寄考槃人。
送子文赴阙
作者：彭汝砺
朝代：宋

槿花时态甘相失，金玉交情喜独亲。
慷慨有心探虎穴，邅迴无计附龙鳞。
君方奋翼青冥上，我即潜舟寂寞滨。
从事功名有余力，勉为书寄考槃人。
送宁和仲
作者：彭汝砺
朝代：宋

玉粒稻初熟，霜螯蟹正肥。薄言酌我酒，聊以送君归。叠翠屏疑画，淩空凤欲飞。山前猿与鹤，最识旧征衣。
送宁和仲
作者：彭汝砺
朝代：宋

玉粒稻初熟，霜螯蟹正肥。
薄言酌我酒，聊以送君归。
迭翠屏疑画，凌空凤欲飞。
山前猿与鹤，最识旧征衣。
送宁秀才过溪口占
作者：彭汝砺
朝代：宋

邂逅吾所乐，爰复惜分携。系帆且少留，聊慰吾所思。嗟我行老矣，志意非昔时。鬓毛黑如漆，种种今如丝。譬如七年牛，力乏气亦衰。嗫嚅食青刍，欲往脚自迟。爱子齿未壮，骨骼超等夷。轩昂宇宙间，万里惟所之。举足我即到，宁复论华夷。行矣尚勉旃，卒慰吾所期。
送宁秀才过溪口占
作者：彭汝砺
朝代：宋

邂逅吾所乐，爰復惜分携。
繫帆且少留，聊慰吾所思。
嗟我行老矣，志意非昔时。
鬓毛黑如漆，种种今如丝。
譬如七年牛，力乏气亦衰。
嗫嚅食青刍，欲往脚自迟。
爱子齿未壮，骨骼超等夷。
轩昂宇宙间，万里惟所之。
举足我即到，宁復论华夷。
行矣尚勉旃，卒慰吾所期。
送宗文先辈
作者：彭汝砺
朝代：宋
体裁：七言律诗

夫子声名二十年，尘埃叹息欲华颠。相如旧有凌云赋，靖节今无种秫田。南国寂寥归见雁，北风悲壮屡闻蝉。思量世事真如幻，合置穷愁顿酒边。
送岩夫庭佐归宁
作者：彭汝砺
朝代：宋

花满春来路，云归雨后天。红尘一马去，白日寸肝悬。秀色歌棠棣，归心听杜鹃。东风吹眼尾，客泪滴涓涓。春雨伤行色，秋风问后期。欲吟黄鸟意，更遗白华诗。客路看山色，亲帏有梦思。遥知到家日，正好采莼丝。
送岩夫庭佐归宁·其一
作者：彭汝砺
朝代：宋
体裁：五言律诗

花满春来路，云归雨后天。红尘一马去，白日寸肝悬。秀色歌棠棣，归心听杜鹃。东风吹眼尾，客泪滴涓涓。
送岩夫庭佐归宁·其二
作者：彭汝砺
朝代：宋
体裁：五言律诗

春雨伤行色，秋风问后期。欲吟黄鸟意，更遗白华诗。客路看山色，亲帏有梦思。遥知到家日，正好采莼丝。
送张子固
作者：彭汝砺
朝代：宋
体裁：七言律诗

吾少饮酒不知数，有如长虹吞百川。老来畏酒饮辄醉，百事一无如少年。瘦脚踉跄走病鹤，吟肠悲壮啼寒蝉。夫君尚勇不宜怯，急上青云须着鞭。
送徐望之郎中提举舒州灵仙观
作者：彭汝砺
朝代：宋
体裁：七言律诗

江濒远别几秋萤，汴曲相逢眼更青。予志自能同豹变，弋人安得望鸿冥。风流绿蚁千钟酒，香火黄庭一卷经。祇恐诸公还荐鹗，未容轻去老岩扃。
送提点少卿丈还鄱阳
作者：彭汝砺
朝代：宋

秋风吹雨响梧桐，南岸遥山翠几重。稍爱楼台足清旷，可怜樽俎未从容。三溪天外横新水，五老云间出旧峰。邂逅一舟吾亦往，登临还复与公从。
送提点少卿丈还鄱阳
作者：彭汝砺
朝代：宋

秋风吹雨响梧桐，南岸遥山翠几重。
稍爱楼台足清旷，可怜樽俎未从容。
三溪天外横新水，五老云间出旧峰。
邂逅一舟吾亦往，登临还復与公从。
送桂阳令臧祖道
作者：彭汝砺
朝代：宋
体裁：七言律诗

莫笑长官权势轻，所怀端可及生灵。勤忧每见朝尝胆，劝恤遥知夜戴星。礼节但能坚玉石，清名亦合上丹青。饯行欲以言箴赠，留作君家座右铭。
送梁晦之
作者：彭汝砺
朝代：宋
体裁：七言律诗

行李参差久不齐，飘蓬邂逅暂相依。趋驰静笑营生拙，老大今知旧态非。车马一朝君北去，江湖何日我南归。人间物物浑虚幻，莫为分襟泪辄挥。
送樊秀才召倪先生
作者：彭汝砺
朝代：宋

羣言分散寄遗经，天乞吾侪照未明。
犹惜是非迷后世，旁求规矩遗诸生。
骐驎始信能千里，鵰鹗终须看一鸣。
杖屦从容问孤迹，为言心寄海边城。
送樊秀才召倪先生
作者：彭汝砺
朝代：宋

群言分散寄遗经，天乞吾侪照未明。犹惜是非迷后世，旁求规矩遗诸生。骐驎始信能千里，雕鹗终须看一鸣。杖屦从容问孤迹，为言心寄海边城。
送正夫之郓
作者：彭汝砺
朝代：宋
体裁：七言律诗

清河如练月如霜，六月舟行亦自凉。骢马何为轻去国，锦衣不害数还乡。高才落落邦之杰，令问洋洋民所望。城上望公公更远，人间今日日何长。
送正孺
作者：彭汝砺
朝代：宋
体裁：七言律诗

离筵冰冻樽中酒，行路雪沾身上衣。游子思乡梦先到，老人惜别涕交挥。昔年终军弃繻去，今日买臣怀绶归。昼绣奚为公不乐，祇应愁见白云飞。
送池须文长官
作者：彭汝砺
朝代：宋

龙渊虎穴少穷探，老大生涯一剑镡。曲沼鸳鸯多白发，雕笼鹦鹉久青衫。能知令尹三无愠，正似嵇康七不堪。见说明朝好天色，鹏程从此稳图南。
送池须文长官
作者：彭汝砺
朝代：宋

龙渊虎穴少穷探，老大生涯一剑镡。
曲沼鸳鸯多白髮，雕笼鹦鹉久青衫。
能知令尹三无愠，正似嵇康七不堪。
见说明朝好天色，鹏程从此稳图南。
送济叔兄
作者：彭汝砺
朝代：宋

风起青苹去鹢催，江山无路笑言陪。
泪生病眼朝千里，愁入枯肠夜九迴。
秋水忍看鸿独宿，春风好与燕俱来。
别期重有文章约，老稚应须眼为开。
送济叔兄
作者：彭汝砺
朝代：宋

风起青蘋去鹢催，江山无路笑言陪。泪生病眼朝千里，愁入枯肠夜九回。秋水忍看鸿独宿，春风好与燕俱来。别期重有文章约，老稚应须眼为开。
送熊次道因寄了元
作者：彭汝砺
朝代：宋
体裁：五言排律

去入红莲幕，来仪振鹭庭。文词元润泽，才力更精灵。须作晚成器，拟看新发硎。綵衣长暇日，多聚读书萤。若见焦山老，相烦为寄声。别来头上雪，添得一千茎。
送皇甫法曹
作者：彭汝砺
朝代：宋
体裁：古风

始余来肥陵，问士得皇甫。经年在闾巷，不肯出公府。樽俎献酬间，为之赋翘楚。今上襄阳官，拙诗愧兼取。襄阳真名区，碑碣字多古。能因东南风，取以寄予否。
送祖道朝奉
作者：彭汝砺
朝代：宋

二月同舟出宋都，转头即是十年余。
可怜老大犹为客，莫怪寻常不作书。
蜡屐阮孚人不会，鲈鱼张翰子何如。
寄声莫污清风地，留与先生作隠居。
送祖道朝奉
作者：彭汝砺
朝代：宋

二月同舟出宋都，转头即是十年馀。可怜老大犹为客，莫怪寻常不作书。蜡屐阮孚人不会，鲈鱼张翰子何如。寄声莫污清风地，留与先生作隐居。
送程给事并次中丞杂端韵
作者：彭汝砺
朝代：宋

公去江淮今几年，欢谣今日尚纷然。恩荣复拥千兵出，课最应当一路先。诗字细题幽寺竹，酒卮深泛碧池莲。风流会续兰亭盛，幕府能无窦巩贤。
送程给事并次中丞杂端韵
作者：彭汝砺
朝代：宋

公去江淮今几年，欢谣今日尚纷然。
恩荣復拥千兵出，课最应当一路先。
诗字细题幽寺竹，酒卮深泛碧池莲。
风流会续兰亭盛，幕府能无窦巩贤。
送臧梦符秀才归
作者：彭汝砺
朝代：宋

匹马騑騑冒晓征，故人惜别涕双零。
青云器业方千里，穷巷生涯独一经。
节目已疏非杞棘，源流不竭即沧溟。
余闲且尽诗书学，莫遣尘埃误性灵。
送臧梦符秀才归
作者：彭汝砺
朝代：宋

匹马騑騑冒晓征，故人惜别涕双零。青云器业方千里，穷巷生涯独一经。节目已疏非杞棘，源流不竭即沧溟。馀闲且尽诗书学，莫遣尘埃误性灵。
送致政大夫伯常自洛抵襄归郢中旧居续赋诗拜送
作者：彭汝砺
朝代：宋

投？全家住白云，地幽鸡犬亦无尘。新成元结垂柏翠，旧有渊明漉酒巾。汉上更须呼水镜，郢中疑复继阳春。归帆见说如云去，梦断江湖一钓纶。
送致政大夫伯常自洛抵襄归郢中旧居续赋诗拜送
作者：彭汝砺
朝代：宋
体裁：七言律诗

投�全家住白云，地幽鸡犬亦无尘。新成元结垂柏翠，旧有渊明漉酒巾。汉上更须呼水镜，郢中疑复继阳春。归帆见说如云去，梦断江湖一钓纶。
送致政大夫伯常自洛抵襄归郢中旧居续赋诗拜送
作者：彭汝砺
朝代：宋

投𣀅全家住白云，地幽鸡犬亦无尘。
新成元结垂柏翠，旧有渊明漉酒巾。
汉上更须呼水镜，郢中疑復继阳春。
归帆见说如云去，梦断江湖一钓纶。
送范侍郎帅庆州得以字
作者：彭汝砺
朝代：宋

池水日夜流，日行无停轨。人生长道路，扰扰还如此。莫辞饮我酒，酒尽君且起。赠君双宝剑，有言惭近俚。圣人之于物，爱视犹赤子。顾复愁不至，不知分此尔。谁欤较寻尺，竟未知所以。夷外当反内，刮毛须及里。边陲今无事，自可缓带理。愿君宏远业，赫赫光祖祢。
送范侍郎帅庆州得以字
作者：彭汝砺
朝代：宋

池水日夜流，日行无停轨。
人生长道路，扰扰还如此。
莫辞饮我酒，酒尽君且起。
赠君双宝剑，有言惭近俚。
圣人之于物，爱视犹赤子。
顾復愁不至，不知分此尔。
谁欤较寻尺，竟未知所以。
夷外当反内，刮毛须及裏。
边陲今无事，自可缓带理。
愿君宏远业，赫赫光祖祢。
送范侍郎归许昌一首
作者：彭汝砺
朝代：宋

凤鸟跄跄，其羽仪仪。其集伊何，梧桐之枝。鸿飞冥冥，其翼差差。其止伊何，清泠之池。朝廷于公，夫岂不知。国有大疑，爰度爰咨。公虽家居，如在庙堂。国之大经，论讨靡忘。徐徐公车，在汴之郊。薄言追之，以永今朝。汎汎公舟，在河之阴。薄言维之，以慰我心。公赐我言，我斯藏之。何以报之，羔羊素丝，秉德不遗。公饮我酒，我斯酬之。何以祝之，秀发庞眉，受福无期。
送范侍郎归许昌一首
作者：彭汝砺
朝代：宋

凤鸟跄跄，其羽仪仪。
其集伊何，梧桐之枝。
鸿飞冥冥，其翼差差。
其止伊何，清泠之池。
朝廷于公，夫岂不知。
国有大疑，爰度爰咨。
公虽家居，如在庙堂。
国之大经，论讨靡忘。
徐徐公车，在汴之郊。
薄言追之，以永今朝。
泛泛公舟，在河之阴。
薄言维之，以慰我心。
公赐我言，我斯藏之。
何以报之，羔羊素丝，秉德不遗。
公饮我酒，我斯酬之。
何以祝之，秀髮庞眉，受福无期。
送蒋司勋赴河北漕使
作者：彭汝砺
朝代：宋
体裁：古风

于皇时宋，治定百年。朝廷肃雍，以有多贤。蒋侯孔硕，克明其德。其立嶷嶷，其严翼翼。英考是擢，以司邦直。彼富贵不仁，人则惮之，侯曰吾治之。彼孤有幼，人则侮之，侯曰吾绥之。窜逐流落，江湖东南。侯曰行哉，义岂吾惭。皇帝思之，擢使于闽。于淮于江，治绩升闻。皇帝曰咨，朕宠尔勤。俾相尔攸宜，莫如河朔。往都漕事，以谋以度。侯拜稽首，受命不敢居。言秣其马，言脂其车。其马騑騑，虽疾而仪。其车轩轩，既博且闲。蒋侯归止，觐于天子。天子是喜，曰朕有贤卿士。明明蒋侯，政事文章。以明以将，当至庙堂，奚止河一方。汝砺作诗，式赠其行。俾人咏歌，以永厥声。
送蒋和父赴代州教授
作者：彭汝砺
朝代：宋

十年场屋饱声名，落笔从容一坐倾。
余泽未能沾万物，绪言聊復启诸生。
青衫簿领当时态，白首诗书足义荣。
得失已知君不恤，春风谈笑入边城。
送蒋和父赴代州教授
作者：彭汝砺
朝代：宋

十年场屋饱声名，落笔从容一坐倾。馀泽未能沾万物，绪言聊复启诸生。青衫簿领当时态，白首诗书足义荣。得失已知君不恤，春风谈笑入边城。
送虞资道赴阙
作者：彭汝砺
朝代：宋

睿诏搜遗逸，羣英耻屈蟠。
荆邦收齿革，雍土贡琅玕。
竞掷莘耕耒，俱投渭钓竿。
茅虽征以彙，鸿独渐于盘。
直气凌鵰鹗，芳名掩蕙兰。
处囊锥颖脱，辞狱剑锋寒。
子去歌鱼藻，予归咏考槃。
别离一慷慨，涕泗两汍澜。
第喜青云近，无伤去路难。
送虞资道赴阙
作者：彭汝砺
朝代：宋

睿诏搜遗逸，群英耻屈蟠。荆邦收齿革，雍土贡琅玕。竞掷莘耕耒，俱投渭钓竿。茅虽征以汇，鸿独渐于磐。直气凌雕鹗，芳名掩蕙兰。处囊锥颖脱，辞狱剑锋寒。子去歌鱼藻，予归咏考槃。别离一慷慨，涕泗两汍澜。第喜青云近，无伤去路难。
送观音能师去黄龙
作者：彭汝砺
朝代：宋
体裁：七言绝句

天地悠悠共故乡，鬓毛苒苒几星霜。的然积翠家风好，行矣黄龙山路长。
送许屯田
作者：彭汝砺
朝代：宋

君尝治浮梁，德爱均父母。黎明令一出，百里无敢侮。黠吏窜狐鼠，惠爱沾农亩。浮梁巧烧瓷，颜色比琼玖。因官射利疾，众喜君独不。父老争叹息，此事古未有。君尝速我饮，漓薄祇村酒。君举长满觞，我畏不濡口。京师晚相值，相笑俱老丑。我欲提君名，四方为奔走。君立掉头去，自谢吾无取。移舟去都门，待水三月久。不一诣权贵，挂席随南斗。庐陵据艰险，狱讼成渊薮。君以一目视，无恶亦无苟。三年最课上，坐冠江西部。我来君及瓜，欲荐嗟掣肘。有才使如君，未见终不售。即听宣室诏，莫爱潮阳守。
送许屯田
作者：彭汝砺
朝代：宋

君尝治浮梁，德爱均父母。
黎明令一出，百里无敢侮。
黠吏窜狐鼠，惠爱沾农亩。
浮梁巧烧瓷，颜色比琼玖。
因官射利疾，众喜君独不。
父老争嘆息，此事古未有。
君尝速我饮，漓薄祇村酒。
君举长满觞，我畏不濡口。
京师晚相值，相笑俱老丑。
我欲提君名，四方为奔走。
君立掉头去，自谢吾无取。
移舟去都门，待水三月久。
不一诣权贵，挂席随南斗。
庐陵据艰险，狱讼成渊薮。
君以一目视，无恶亦无苟。
三年最课上，坐冠江西部。
我来君及瓜，欲荐嗟掣肘。
有才使如君，未见终不售。
即听宣室诏，莫爱潮阳守。
送邹秘丞广汉赴御史
作者：彭汝砺
朝代：宋
体裁：七言律诗

清论从来满士林，君王今日为虚襟。谋维已熟言难废，势位虽隆望亦深。可否谨须要至理，穷通知不异丹心。北风会到江南路，日上城头听好音。
送郑寺丞过洪州
作者：彭汝砺
朝代：宋

盛德鸿枢后，才华日久新。声名飞海岳，步履望星辰。棋锐如无敌，诗成似有神。当涂难久滞，行楫桂花春。清风不可近，碎璧缀圆规。翰墨传家学，风流蕴素资。龙孙藏旧节，蟾桂毓新枝。愿听功名起，青云慰所思。恨接清规晚，愁看去鹢东。别情万里远，离绪一尊中。柳意藏春雪，梅香度晓风。馀寒须有作，无惜寄江鸿。闻君话行色，今过洞中天。坐视征帆速，还令别意牵。重江锁云雾，邃谷隐神仙。不得相追逐，诗成一洒然。
送郑寺丞过洪州·其一
作者：彭汝砺
朝代：宋
体裁：五言律诗

盛德鸿枢后，才华日久新。声名飞海岳，步履望星辰。棋锐如无敌，诗成似有神。当涂难久滞，行楫桂花春。
送郑寺丞过洪州·其三
作者：彭汝砺
朝代：宋

恨接清规晚，愁看去鹢东。
别情万里远，离绪一尊中。
柳意藏春雪，梅香度晓风。
余寒须有作，无惜寄江鸿。
送郑寺丞过洪州·其三
作者：彭汝砺
朝代：宋

恨接清规晚，愁看去鹢东。别情万里远，离绪一尊中。柳意藏春雪，梅香度晓风。馀寒须有作，无惜寄江鸿。
送郑寺丞过洪州·其二
作者：彭汝砺
朝代：宋

清风不可近，碎璧缀圆规。翰墨传家学，风流蕴素资。龙孙藏旧节，蟾桂毓新枝。愿听功名起，青云慰所思。
送郑寺丞过洪州·其二
作者：彭汝砺
朝代：宋

清风不可近，碎璧缀圆规。
翰墨传家学，风流藴素资。
龙孙藏旧节，蟾桂毓新枝。
愿听功名起，青云慰所思。
送郑寺丞过洪州·其四
作者：彭汝砺
朝代：宋

闻君话行色，今过洞中天。坐视征帆速，还令别意牵。重江锁云雾，邃谷隐神仙。不得相追逐，诗成一洒然。
送郑寺丞过洪州·其四
作者：彭汝砺
朝代：宋

闻君话行色，今过洞中天。
坐视征帆速，还令别意牵。
重江锁云雾，邃谷隠神仙。
不得相追逐，诗成一洒然。
送郭知章宰浮梁
作者：彭汝砺
朝代：宋

万室喁喁望已深，临流不敢重分襟。闾阎早觉春风到，岩谷遥思昼日临。制御古非无至策，爱调人自有良心。笑言已得公才敏，侧耳风前听好音。仕宦悠悠今几年，初分一邑走江边。凤飞远水颠崖地，鹤唳清霜皓月天。潇洒渊明多种秫，从容子贱数鸣弦。秋风坐看车辕速，一梦归争鸟翼先。
送郭知章宰浮梁·其一
作者：彭汝砺
朝代：宋
体裁：七言律诗

万室喁喁望已深，临流不敢重分襟。闾阎早觉春风到，岩谷遥思昼日临。制御古非无至策，爱调人自有良心。笑言已得公才敏，侧耳风前听好音。
送郭知章宰浮梁·其二
作者：彭汝砺
朝代：宋
体裁：七言律诗

仕宦悠悠今几年，初分一邑走江边。凤飞远水颠崖地，鹤唳清霜皓月天。潇洒渊明多种秫，从容子贱数鸣弦。秋风坐看车辕速，一梦归争鸟翼先。
送鄱阳太守
作者：彭汝砺
朝代：宋

青春一日锦衣还，酒上亲闱喜动颜。静视浮名虽羽翼，回瞻明德已丘山。身留桑梓孤衷结，目断旌麾一泪潸。初仕正忧民事拙，愿书馀训起疏顽。朝星一夜渡寒江，千里瞻依重慨慷。荆土定能碑岘首，召南安敢废甘棠。遗恩未散波涛润，令德长馀锦绣香。吟尽肺肠还自惜，江湖不似去思长。天明下诏寂寥滨，师帅高才得献臣。事出中和民自怿，令捐苛细物长春。红裙涕泣瞻征旆，白首驩呼滞去轮。簪绂相先问行色，几时携节渡江濒。
送鄱阳太守·其一
作者：彭汝砺
朝代：宋

青春一日锦衣还，酒上亲闱喜动颜。
静视浮名虽羽翼，回瞻明德已丘山。
身留桑梓孤衷结，目断旌麾一泪潸。
初仕正忧民事拙，愿书余训起疏顽。
送鄱阳太守·其一
作者：彭汝砺
朝代：宋

青春一日锦衣还，酒上亲闱喜动颜。静视浮名虽羽翼，回瞻明德已丘山。身留桑梓孤衷结，目断旌麾一泪潸。初仕正忧民事拙，愿书馀训起疏顽。
送鄱阳太守·其三
作者：彭汝砺
朝代：宋
体裁：七言律诗

天明下诏寂寥滨，师帅高才得献臣。事出中和民自怿，令捐苛细物长春。红裙涕泣瞻征旆，白首驩呼滞去轮。簪绂相先问行色，几时携节渡江濒。
送鄱阳太守·其二
作者：彭汝砺
朝代：宋

朝星一夜渡寒江，千里瞻依重慨慷。
荆土定能碑岘首，召南安敢废甘棠。
遗恩未散波涛润，令德长余锦绣香。
吟尽肺肠还自惜，江湖不似去思长。
送鄱阳太守·其二
作者：彭汝砺
朝代：宋

朝星一夜渡寒江，千里瞻依重慨慷。荆土定能碑岘首，召南安敢废甘棠。遗恩未散波涛润，令德长馀锦绣香。吟尽肺肠还自惜，江湖不似去思长。
送颖叔帅临洮
作者：彭汝砺
朝代：宋

风如疾雷雹如芋，积雪如丘壅道路，蒋侯车驰挽不住。见说西人复啸聚，目视阴山欲飞去。蒋侯文如江海注，一决万里无尽处。笔落在纸成云雾，气吞云梦八九数。力转丘山缚螭虎，终日笑言公不怒。三军号令成樽俎，羌戎胆落汗流跗，边人乃至歌五裤。昔誇禁中得颇牧，今见南阳称召杜。前席宣室疑已暮，勒功燕然无可慕。归来遍作人间雨，杕杜吾当为君赋。
送颖叔帅临洮
作者：彭汝砺
朝代：宋

风如疾雷雹如芋，积雪如丘壅道路，蒋侯车驰挽不住。
见说西人復啸聚，目视阴山欲飞去。
蒋侯文如江海注，一决万里无尽处。
笔落在纸成云雾，气吞云梦八九数。
力转丘山缚螭虎，终日笑言公不怒。
三军号令成樽俎，羌戎胆落汗流跗，边人乃至歌五袴。
昔夸禁中得颇牧，今见南阳称召杜。
前席宣室疑已暮，勒功燕然无可慕。
归来遍作人间雨，杕杜吾当为君赋。
适婺
作者：彭汝砺
朝代：宋
体裁：七言律诗

浮俗区区走利名，吾儒何事亦劳生。昔骑马作衢江计，今买舟为婺女行。南北东西无定日，艰难险阻亦常情。日多好景谁同咏，樽有清醪且自倾。
选仙图
作者：彭汝砺
朝代：宋

自昔黄老言无为，谬说汗漫为神仙。古人力探源未塞，今世复用根尤坚。仙经自是物外来，画图谁向人间传。碧油堂印始等差，洞天福地分后先。势穷或滞酆都幽，采胜即上昆崙巅。得失无端见掌握，胜负有势生回旋。终朝相视何为哉，万事不齐俱偶然。物虽无庸意甚远，为子探取题诗篇。
选仙图
作者：彭汝砺
朝代：宋

自昔黄老言无为，谬说汗漫为神仙。
古人力探源未塞，今世復用根尤坚。
仙经自是物外来，画图谁向人间传。
碧油堂印始等差，洞天福地分后先。
势穷或滞酆都幽，采胜即上昆崙巅。
得失无端见掌握，胜负有势生迴旋。
终朝相视何为哉，万事不齐俱偶然。
物虽无庸意甚远，为子探取题诗篇。
途中
作者：彭汝砺
朝代：宋

一日复一日，悠悠竟何之。万物但此理，百年能几时。墨翟悲已误，贾生哭奚为。可怜日月轮，日夜争东西。
途中
作者：彭汝砺
朝代：宋

一日復一日，悠悠竟何之。
万物但此理，百年能几时。
墨翟悲已误，贾生哭奚为。
可怜日月轮，日夜争东西。
途中
作者：彭汝砺
朝代：宋

小人故怀土，游子更思乡。里堠经双只，邮亭宿短长。暮栖乌反哺，春去雁随阳。亦有一廛宅，能无十亩桑。
途中
作者：彭汝砺
朝代：宋

小人故怀土，游子更思乡。
里堠经双隻，邮亭宿短长。
暮栖乌反哺，春去雁随阳。
亦有一廛宅，能无十亩桑。
途中久雨
作者：彭汝砺
朝代：宋

我征徂西今复东，分明身世如飘蓬。岁华便是百年半，日气恰当三伏中。山谷无情频送雨，园林何事急招风。浮生所遇皆知分，未用纷纷论色空。
途中久雨
作者：彭汝砺
朝代：宋

我征徂西今復东，分明身世如飘蓬。
岁华便是百年半，日气恰当三伏中。
山谷无情频送雨，园林何事急招风。
浮生所遇皆知分，未用纷纷论色空。
途中作
作者：彭汝砺
朝代：宋
体裁：古风

清晨四句偈，午夜一炉香。有见即心境，无时非道场。华夷初一致，彼是两兼忘。